title: Butovon kulttuuri

text: Butovon kulttuuri () oli jääkauden jälkeinen mesoliittinen kulttuuri Venäjällä Ylä-Volgan alueella Volgan ja Okan jokien valuma-alueilla 9600–6000 eaa. Kulttuuri on muodostunut jääkauden jälkeisen ilmaston lämmetessä seudulle etelästä muuttaneesta Swidryn kulttuurista kehittyneistä ryhmistä. Butovon kulttuurin kehitysvaiheita ovat varhainen vaihe (9600–9100 eaa.), keskivaihe (9100–7300 eaa.) ja myöhäinen vaihe (7300–6000 eaa.) . On myös ehdotettu, että Butovon kulttuuri olisi alkanut jo nuoremman Dryaskauden aikana ennen 10300 BP eli kalibroituna 10100 eaa..


title: Butovon kulttuuri

text: Ylä-Volgalla eli rinnan Butovon väestön kanssa myös Ienevon- ja Ressetan kulttuurin ryhmiä. Näiden suhteet ovat toistaiseksi epäselvät, mutta ne saattoivat yhdistyä aikaa myöten Butovon kanssa, koska neoliittiseen kauteen mennessä alueella vaikutti yhtenäisempi Ylä-Volgan keraaminen ryhmä (katso kartta: Hartz, S. et al.).


title: Butovon kulttuuri

text: Butovon kulttuurin asuinpaikat sijaitsevat yleensä kuivilla ja hiekkaisilla kohteilla. Niiden löytömateriaalista puuttuu kaikki orgaaninen aineisto. Tällaisia kohteita ovat muun muassa Butovo-1 (), Prislon-1 () ja Listvenka-3a (). Osa asuinpaikoista oli entisiä järvenrantoja, jotka tulvivat tai soistuivat umpeen säilyttäen kaikki orgaanisenkin materiaalin. Tunnetuimmat suot ovat Dubna (, Moskovan alue), Ivanovskoje () ja Berendeevo (, Jaroslavin alue), Sahtyš () ja Podozerskoje (, Ivanovon alue) ja Ozerki (, Tverin alue).


title: Butovon kulttuuri

text: Ozrekrin suokohde sijaitsee 20 km Tveristä lähellä Shosha-jokea, joka laskee Volgaan. Alueella oli preboreaalisella kaudella vielä järvisysteemi, jonka vedenpinta nousi ja laski useasti tuhansien vuosien aikana. Tämän takia ihmiset siirtelivät asuinpaikkaansa lukuisia kertoja. Turvetuotannon aloittamisen jälkeen näistä havaittiin noin 20 mesoliittista tai neoliittista asuinpaikkaa. Näitä kaivettiin vuosina 1990–1991.


title: Butovon kulttuuri

text: Ozerki-14 on varhaiselta Butovon kulttuurikaudelta ja preboreaaliselta luonnonkaudelta. Sitä ei ollut tutkittu vielä vuonna 1994. Ozerki-16, -17 ja -9 ovat keskiseltä Butovon kulttuurikaudelta. Näistä on tehty runsaasti puu-, luu-, sarvi- ja piilöytöjä.


title: Butovon kulttuuri

text: Asuinpaikkaa Ozerki-16 tutkittiin 12 m² kokoiselta alalta, jolloin löydettiin muun muassa mäntypuisen liistekatiskan rippeet, ovaalinmallinen kaarnakelluke, teroitetun paalun maahan isketty alaosa, nuolenkärki, jossa oli vielä pihkaa ruodossa, verkonpaino, jossa oli vielä jäljellä sidosnarua ja Shigir-tyyppisiä nuolia. Työstetyn puun säleestä ajoitettiin löytökerrostuma 8 800 BP eli kalibroituna 7 800 eaa.


title: Butovon kulttuuri

text: Asuinpaikkaa Ozerki-17 tutkittiin 41 m². Sen vanhin kerrostuma sisälsi paljolti samaa esineistöä kuin Ozerki-16, esimerkiksi monia teroitettujen paalujen maahan iskettyjä kärkiä, monia pajunlehden mallisia piinuolenkärkiä sekä myös vanhempia kolmion muotoisia (engl. tanged point) kärkiä, yksi vinopäinen nuolenkärki sekä ongenkoukku siimalla. Kohteen vanhin mesoliittinen kerros ajoitettiin 8 800 BP eli kalibroituna 8 000 eaa..


title: Butovon kulttuuri

text: Asuinpaikan kerrostumista löytyi kolme ihmisluuta, jotka eivät sitten kuitenkaan kuuluneet asuinpaikan asukkaille. Niiden radiohiiliajoitus vie luut noin 1500 vuotta nuorempaan aikaan 6 500 eaa., jolloin asuinpaikka Ozerki-17 oli veden peittämä. Lähin luiden ikäinen asuinpaikka löytyi puolen kilometrin päästä. Luut sisälsivät runsaasti rautaa, arsenikkia ja sinkkiä, mikä yhdessä vähäisen kalansyömisen kanssa viittaa sienien runsaaseen nauttimiseen.


title: Butovon kulttuuri

text: Tuottavin kaivausalue löytyi asuinpaikalta Ozerki-5, jossa tutkittiin 94 m² suota. Se alkaa keskisen Butovon kauden lopusta ja päättyy kahteen erilaiseen keraamiseen kauteen. Ajoitettuja esineitä on aikaväliltä 7400–5900 BP eli kalibroituna 6200–4800 eaa..


title: Butovon kulttuuri

text: Vanhimmassa asuinpaikan Ozerki-5 löytökerroksesta keskiseltä Butovon kaudelta tehtiin noin 500 kivityökalulöytöä ja yli 500 luu- tai sarviesinelöytöä. Piikiven työstöjätteen lisäksi löydettiin muun muassa kaapimia (eniten), uurtimia, vinoja- ja symmetrisiä nuolenkärkeä (yli 50 kpl), veitsiä, poria, kiillotettuja kirveitä, hiomakiviä ja talttoja. Myös luusta ja sarvesta valmistettuja nuolenkärkiä löytyi erityyppisiä: neulamaisia, tasapäisiä, tylppiä ja Shigir-mallisia, sekä myös sahareunaisia keihäänteriä ja harppuunanpäitä. Työkaluiksi voitiin tunnistaa tikareita, veitsiä, kaapimia, naskaleita ja majavanhampaita (kaapimia). Myös riipuksia, jotka olivat ketun tai villisian hampaita, havaittiin ja joissakin luissa oli koristeluina kuviointia.


title: Butovon kulttuuri

text: Ravinnoksi oli metsästetty enimmäkseen hirveä ja majavaa. Myös muiden eläinten luita löytyi: saksanhirvi, metsäkauris, villisika, mäyrä, jänis, näätä, saukko, susi, kettu ja metsähiiri. Erittäin runsaasti löytyi kalan ja linnun luita. Kasvijäänteitä olivat pähkinänkuoret ja lumpeiden siemenet.


title: Butovon kulttuuri

text: Asuinpaikkaa Stanovoje-4 on kaivettu vuosina 1993–2002 joenrantaa 600 m² alalta. Se sijaitsi muinaisen järven (5×3 km²) Lahost-joen luusujassa Podozerskojen suoalueella. Asuinpaikka tulvi välillä, mutta se asutettiin aina uudestaan. Lopulta paikka jäi metrin paksuisen silttikerroksen alle ja lopulta soistui. Löydöt kattavat varhaisen ja keskisen Butovon kaudet. Tällä hetkellä Stanovoje-4 on varhaisin tunnettu Butovon kulttuurin asuinpaikka.


title: Butovon kulttuuri

text: Kahdesta kaivannosta nostettiin esille vanhinta Butovon esineistöä, joka ajoitettiin aivan nuoremman Dryaskauden jälkeiseen lämpöaaltoon 9 600–9 100 BP eli 9 000–8 300 eaa. mikä tarkoittaa preboreaalisen kauden alkua. Löydöt koostuivat 154 kiviesineestä, 54 luu- tai sarviesineestä sekä luujätteestä (katso kuvia: Hartz, S. et al.). Kiviesineet olivat heikkolaatuista piiainesta ja joukkoon mahtui vain muutama esine, jonka materiaali oli tuotu kauempaa. Löytömateriaalin perusteella huomattiin, että jo tuolloin Butovon kulttuurissa valmistettiin säännöllisiä ja pitkiä säleitä työvälineiden raaka-aineeksi, ja että niitä valmistettiin painelutekniikalla.


title: Butovon kulttuuri

text: Kirveet ja taltat valmistettiin luusta ja heikosta kivimateriaalista. Kirveet istutettiin puuvarteen luu- tai sarvi-istukalla, joita valmistettiin poraamalla. Luuveitsien rinnalla löytyi komposiittiveitsiä, jossa veitsen runkoon oli liimattu uurteeseen pii-iskoksia. Samaa tekniikkaa käytettiin tehostamaan keihään- tai harppuunankärjen vaikutusta. Nuolenkärjet tehtiin luusta, sarvesta tai piisäleistä muotoilemalla. Niin sanotut Shigir-kärjet valmistettiin sorvaamalla ne pyöreiksi. Suurin osa työkaluista oli piikaapimia tai -uurtimia.


title: Butovon kulttuuri

text: Asuinpaikalta löydettiin ihmisenluita, joiden radiohiiliajoitus on sama noin 8 500 eaa. kuin asuinpaikan muut ajoitukset. Luut voidaan ajatella kuuluneen asuinpaikan asukkaalle, joka on haudattu samalla asuinpaikalle.


title: Butovon kulttuuri

text: Eläinperäisen materiaalin lähteenä olivat hirvi ja majava, mutta joukossa oli myös muun muassa karhun, mäyrän, jäniksen, näädän, saukon, pienten jyrsijöiden ja koiran luita. Fauna säilyi lähes muuttumattomana mesoliittisen kauden ajan.


title: Butovon kulttuuri

text: Leiri jouduttiin tämän jälkeen hylkäämään ja tulvan laskettua kolmannesta löytökerroksesta löydettiin Ienevan kulttuurin jäänteitä, jotka kattoivat noin 100 vuoden aikajänteen 9600–9500 eaa.. Kun seuraava järvenpinnan nousu karkotti ihmiset asuinpaikalta, palasivat Butonovon kulttuurin löydöt toiseen löytökerrokseen järvien pinnan laskettua riittävästi. Tämä kerros ajoitetaan 9 300–8 500 BP eli 8 500–7 550 eaa., mikä tarkoittaa boreaalista kautta.


title: Butovon kulttuuri

text: Kiviesinelöydöt koostuivat taas enimmäkseen kaapimista, uurtimista ja kirveistä. Nuolen piikärjet valmistettiin kahdella eri tavalla. Ne tehtiin säännöllisistä säleistä tai epäsäännöllisistä säleistä muokkaamalla suoria (engl. tanged point) tai lehdenmuotoisia nuolenkärkiä. Liuskeesta hiotut kirveet olivat yleisiä.


title: Butovon kulttuuri

text: Nuolien luukärjet olivat enimmäkseen Shigir-tyyppisiä. Varhaiseen Butovon vaiheeseen kuuluneet komposiittikärjet, jotka valmistettiin liimaamalla pii-iskoksia pitkittäiseen uurteeseen, esiintyivät edelleen. Kalastusvälineistä löydettiin muun muassa kalakoukkuja.


title: Butovon kulttuuri

text: Stavonoja-4 nuorin löytökerros sisältää vielä Ylä-volgan neoliittisen kulttuurin jäänteitä.


title: Butovon kulttuuri

text: Asuinpaikka Sahtyš-14 sijaitsee suolla noin 45 km lounaaseen Ivanovosta. Kohteesta, joka sijaitsee Koika-joen penkereellä, löytyi 4 kulttuurikerrosta: Butovon varhainen (9550–9350 BP eli kalibroituna 8950–8500 eaa.), Butovon keskimmäinen vaihe (9000–8800 BP eli kalibroituna 8300–7900 eaa.), Butovon myöhäinen vaihe (8300–8000 BP eli kalibroituna 7350–6900 eaa.) ja Butovon loppuvaihe (?–7200 BP eli kalibroituna ?–6100 eaa.)


title: Butovon kulttuuri

text: Asuinpaikka Ivannovskoje-7 sijaitsee 30 km koilliseen Pereslavl-Zalesskiysta muinaisen järven rannalla, joka liettyi ja soistui umpeen. Kohteesta löytyi 5 eriaikaista kulttuurikerrosta: varhainen Butovo (?–9 500 BP eli kalibroituna ?–8 900 eaa.), myöhäinen Butovo (8550–8300 BP eli kalibroituna 7 600–7 350 eaa.), Butovon loppuvaihe (7 500–7 300 BP eli kalibroituna 6 350–6 200 eaa.), Ylä-Volgan keraaminen kulttuuri ja Ljalovon keraaminen kulttuuri.


title: Butovon kulttuuri

text: Asuinpaikalta löytyi myös ihmisen luita kerroksesta, joka ajoitettiin 6 350–6 200 eaa.. Luiden radiohiiliajoitus antoi kuitenkin noin 7 500 eaa., jolloin noin 1000 vuoden ikäero on selitetty eroosion ja tulvien yhteisvaikutuksella. Koska paikka on luiden ilmestymisen aikoihin ollut veden alla, ei normaali hautaus tule kyseeseen. Paikalle joutunut vainaja on kuitenkin hautautunut mutaan ja kuivina kausina kerrokset ovat kuluneet tallaantumisen sekä lahoamisen seurauksena niin, että luut jäivät nuorempaan kerrokseen sen pinnalle. Paikka soistui myöhemmin ja luut löydettiin siksi väärässä kontekstissa. Luut merkitsevät kuitenkin myös muinaisen järven katkeamatonta asuttamista sen eri paikoissa.


title: Veretjen kulttuuri

text:
Veretjen kulttuuri vallitsi Äänisen itäpuolella Venäjällä noin 8850-7600 eaa., preboreaalikauden jälkipuoliskolla ja on siten mesoliittinen kauden kulttuuri. Se on saanut nimensä Veretje I asuinpaikan mukaan.
Kulttuurin alkuperä on joko Kundan kulttuurissa tai Butovon kulttuurissa. Sen arvellaan osaltaan vaikuttaneen Suomen asuttamiseen, sillä jotkut varhaisen mesoliittisen Suomen löydöt muistuttavat Veretjen kulttuurin esineistöä.


title: Veretjen kulttuuri

text: Veretjen kulttuurin piiriin katsotaan kuuluvan useita asuinpaikkoja. Latšajärven lähellä ovat Veretje I (9050-8520 BP eli 8200-7600 eaa. ), Suhoje, Pogostištše ja Vjazovyi Mys. Latšajärveen laskevan Kinemajoen varrella on Popovan kalmisto (9730-7150 BP eli 9100-6000 eaa. ). Andozerojärven rannalla on asuinpaikka Andozero-M.


title: Killing an Arab

text: ”Killing an Arab” on brittiläisen The Cure -yhtyeen ensimmäinen single. Se nauhoitettiin samaan aikaan yhtyeen debyyttialbumi "Three Imaginary Boysin" (1979) kanssa, mutta sitä ei kuitenkaan otettu mukaan levylle. Sen sijaan se julkaistiin vuotta myöhemmin albumilla "Boys Don't Cry".


title: Killing an Arab

text: Kappaleen ei yhtyeen mukaan ole tarkoitus sisältää rasistisia piirteitä, vaan se kertoo Robert Smithin tulkinnan Albert Camus'n "Sivullisen" käännekohdasta. Kappaleen sanoitukset kertovat Meursaultin, romaanin päähenkilön, tekemästä murhasta, jonka kohteena on arabi.


title: Killing an Arab

text: ”Killing an Arab” herätti paljon huomiota ympäri maailmaa, sillä sen ajateltiin innoittavan väkivaltaisuuksia arabeja kohtaan. The Cure joutui laittamaan ensimmäiselle kokoelmalevylleen varoitustarran, jossa kehotetaan välttämään kappaleen rasistista käyttöä. ”Killing an Arab” oli ainoa "Three Imaginary Boys" -albumin single, jota ei lisätty albumin uuteen versioon (2004), eikä myöskään "Greatest Hits" -kokoelmaan (2001).


title: Killing an Arab

text: Vuonna 2005 The Cure esitti ”Killing an Arab” -kappaletta useilla festivaaleilla ympäri Eurooppaa niin, että sen nimi ja sanoitukset olivat muutettu muotoon ”Kissing an Arab”. Kun The Cure esiintyi Royal Albert Hallissa vuonna 2006, kappale sai nimekseen ”Killing another”.


title: Kulutustavara

text: Kulutustavara on tuote tai hyödyke joka on tarkoitettu pääasiassa kuluttajille eikä niinkään tuotannon tarpeisiin. Kulutustavara on taloustieteen tilastointia varten käyttämä käsite. Kulutushyödykkeet jaetaan palveluihin (esimerkiksi lääkärin palvelut), kertakulutushyödykkeisiin (esimerkiksi elintarvikeet), kestokulutushyödykkeisiin (esimerkiksi autot) ja puolittaisiin kestokulutushyödykkeisiin (esimerkiksi vaatteet).


title: Kulutustavara

text: Kulutustavaroiden tuotannossa on ominaista tuotteiden lyhyt käyttö- ja kestoikä. Kulutustavaroiden elinkaarta ei ole suunniteltu kovin pitkäksi, vaan kuluttajien toivotaan uskovan, että tuotteet tulisi vaihtaa usein. Tarkoitus on saada kuluttajat kuluttamaan enemmän. Suunniteltu vanheneminen on kulutustuotteiden teolliseen suunnitteluun tai muotoiluun liittyvä ilmiö, jossa tuotteen valmistaja suunnittelee tuotteen siten, että tuote menettää käyttökelpoisuutensa ennen kuin kuluttaja on käyttänyt tuotteen loppuun.


title: Kulutustavara

text: Päivittäistavara-termillä tarkoitetaan elintarvikkeiden lisäksi muita päivittäin käytettäviä kulutustavaroita, joita hankitaan elintarvikeostosten yhteydessä. Päivittäistavaroihin luetaan ruoka, juomat, teknokemian tuotteet, kodin paperit, tupakkatuotteet, lehdet sekä päivittäiskosmetiikka.


title: Fernando Belaúnde Terry

text: Fernando Belaúnde Terry (7. lokakuuta 1912 – 4. kesäkuuta 2002) oli Perun presidentti kahteen otteeseen 1963–1968 ja 1980–1985. Hänet syöstiin vallasta sotilasvallankaappauksessa 1968 ja hänet valittiin uudelleen presidentiksi kahdentoista vuoden sotilasvallan jälkeen.


title: Fernando Belaúnde Terry

text: Belaúnde syntyi Limassa keskiluokkaiseen espanjalaistaustaiseen perheeseen. Augusto B. Leguían diktatuurin aikana hänen isänsä Rafael ja diplomaattisetänsä Víctor Andrés Belaúnde joutuivat vainotuiksi, mikä ajoi perheen muuttamaan Ranskaan 1924, jossa Belaúnde kävi koulunsa ja opiskeli insinööriksi. Vuosina 1930–1935 hän opiskeli arkkitehtuuria Miamissa, jossa hänen isänsä opetti, ja Texasin yliopistoissa. Hän muutti Meksikoon ja työskenteli arkkitehtina, mutta palasi Peruun 1936 jatkamaan ammattiaan. Vuonna 1937 hän perusti alan lehden "El Arquitecto Peruano".


title: Fernando Belaúnde Terry

text: Belaúnde valittiin hallituksen asuntorakentamisen konsultiksi. Vuonna 1943 hän alkoi opettaa arkkitehtuuria ja kaupunkisuunnittelua Liman Universidad Católicassa ja nousi myöhemmin laitoksen johtoon. Hän osallistui Universidad Nacional de Ingenierían arkkitehtuurin rakennuksen suunnitteluun ja valvoi sen rakennusta 1955.


title: Fernando Belaúnde Terry

text:
Belaúnde aloitti poliittisen uransa 1944 ollessaan perustamassa Frente Democrático Nacionalia, jonka ehdokas José Bustamante y Rivero valittiin presidentiksi 1945. Belaúnde pääsi myös kongressiin, jonka toiminta ja vaalit lopetettiin Manuel A. Odrían vuoden 1948 vallankaappauksen myötä.
Belaúnde palasi politiikkaan heti 1956, kun Ordía luopui vallasta. Opiskelijajärjestö Frente de Juventudes Democráticas nimitti hänet presidenttiehdokkaaksi. Kesäkuun 1. päivä vaalilautakunta kuitenkin kieltäytyi hyväksymästä häntä ehdokkaaksi. Sen jälkeen hän järjesti marssiin, joka hajotettiin vesitykein ns. "el manguerazossa". Lehtikuvissa maan lippua kantava Belaúnde johti mielenosoittajia ja kävi välittämässä vaatimuksensa poliisipäällikölle. Hallitus taipui vaatimuksiin ja Belaúnde pääsi ehdokkaaksi. Hän hävisi kuitenkin pankkiiri Manuel Prado Ugartechelle, josta syytti vaalivilppiä.


title: Fernando Belaúnde Terry

text: Hän perusti heinäkuussa 1956 Cuzcossa Acción Popular -puolueen, joka hänen mukaansa yhdisti inkojen perinteet ja yhteisöllisyyden moderniin sosiaalidemokratiaan. Belaúnde matkusteli ympäri maata kampanjoimassa ja haastoi jopa Pradistan kongressiedustajan kaksintaisteluun.


title: Fernando Belaúnde Terry

text: Vuonna 1959 Pradon hallinto kieltäytyi antamasta lupaa Acción Popularin kokoukselle; Belaúnde johti puhetta avajaisissa siitä huolimatta ja hänet pidätettiin ja vangittiin El Frontónin vankilasaarelle Liman edustalle. 12 päivän päästä kaikki syytteet hylättiin.


title: Fernando Belaúnde Terry

text: Belaúnde pyrki presidentiksi uudelleen 1962 AP:n ehdokkaana. Tiukassa vaalissa hän sai toiseksi eniten ääniä radikaalivasemmistolaisen APRAn Víctor Raúl Haya de la Torren jälkeen. Koska kumpikaan ehdokkaista ei saanut kolmannesta äänistä tullakseen valituksen suoraan, kongressi valitsi presidentin. APRAn ja asevoimien välisten epäluulojen vuoksi APRA joutui solmimaan sopimuksen entisen diktaattori Ordían kanssa, mikä tarkoitti, että Ordía pääsisi uudelleen presidentiksi koalitiohallituksessa. Syytteet vaalivilpistä johtivat kuitenkin siihen, että armeija astui jälleen väliin ja teki vallankaappauksen, jossa juntan johtajaksi tuli kenraali Ricardo Pérez Godoy. Godoy johti lyhytaikaista hallitusta ja järjesti uudet vaalit 1963, jotka Belaúnde voitti viiden prosenttiyksikön erolla.


title: Fernando Belaúnde Terry

text: Ensimmäisen kautensa aikana Belaúnde aloitti monia projekteja, kuten moottoritie Carretera Marginal de la Selva, joka yhdisti Tyynenmeren rannikon Chiclayon pohjoisen Amazonasiin ja San Martíniin. Tinajonesin, Jequetepequen, Majesin, Chavimochicin, Olmosin ja Chinecasin vesivoimaprojektit käynnistettiin ja Perun kansallinen pankki Banco de la Nación perustettiin.


title: Fernando Belaúnde Terry

text: Hänen hallintoaan syytettiin epäonnistumisesta talouspolitiikassa ja vuoteen 1967 mennessä Perun sol menetti merkittävästi arvoaan. Elokuussa 1968 hallitus ilmoitti päässeensä sopimukseen Standard Oil of New Jerseyn (nyk. Exxon) kanssa La Brean ja Pariñasin öljykentistä. Hallitus päätti maksaa yhdysvaltalaiselle öljy-yhtiölle korvausta kenttien haltuunotosta, mikä herätti laajoja protesteja. Belaúnden medialle antama kopio sopimuksesta sisälsi vain kymmenen sivua ja allekirjoitukset oli ahdettu viimeisen sivun loppuun. Tämä herätti epäilyjä että sopimuksessa oli salaisia lisäehtoja. Puuttuvasta sivusta numero 11 tuli ykkösaihe uutisissa ja viimein paljastunut täydellinen sopimus sisälsi myös korvauksen. Belaúnden hallitus erosi 1. lokakuuta ja 3. lokakuuta armeija päätti poistaa Belaúnden virastaan vallankaappauksella.


title: Fernando Belaúnde Terry

text: Maan johtoon tuli kenraali Juan Velasco Alvarado, Belaúnde meni maanpakoon Argentiinaan ja armeija otti haltuunsa kiistellyt öljykentät. Maa palasi demokratiaan 1980, kun kenraali Francisco Morales Bermúdez lupasi vapaat vaalit. Belaúnde sai tällöin palata ja asettui jälleen ehdokkaaksi. Kilpaileva vasemmistolainen APRA oli jakautunut moneen leiriin ja Belaúnde valittiin uudelleen presidentiksi 1980 suurella enemmistöllä. Hän aloitti toisen kautensa 1979 säädetyn uuden perustuslain alaisuudessa, joka korvasi aikaisemman 1933 säädetyn.


title: Fernando Belaúnde Terry

text: Toisella kaudellaan Belaúnde palautti useat sanomalehden niiden omistajille ja pyrki korjailemaan Velascon maauudistuksen pahempia jälkiä, sekä paransi suhteita Yhdysvaltoihin, joka vasemmistolaisen sotilashallituksen aikana olivat olleet huonot.


title: Fernando Belaúnde Terry

text: Vuonna 1981 syttyi konflikti Ecuadorin kanssa sen miehittäessä kiistellyn alueen Comainan laaksossa Cóndorvuorten itäpuolella, mikä päättyi Ecuadorin tukikohtien tuhoon ja herrasmiessopimukseen.


title: Fernando Belaúnde Terry

text: Vuoden 1982 Falklandin sodan puhjetessa Belaúnde julisti Perun olevan tarvittaessa Argentiinan tukena kaikin tarpeellisin keinoin. Tähän sisältyi ilmavoimien tuki, laivoja ja lääketieteellistä apua. Belaúnden hallitus ehdotti rauhansopimusta, mutta Britannia päätti ottaa ne takaisin voimatoimin. Chilen Pinochetin tukiessa Britanniaa, Belaúnde vaati Latinalaisen Amerikan yhtenäisyyttä.


title: Fernando Belaúnde Terry

text: Sisäpolitiikassa hän jatkoi monia ensimmäisen kautensa hankkeita, kuten Chiclayon–Amazonasin maantietä. Hyvän alun jälkeen Belaúnden suosio kutistui inflaatioon ja talouden alamäkeen. Bruttokansantulo laski, ulkomainen velka kasvoi ja vasemmistosissien, kuten loistavan polun suosio kasvoi. Loistavan polun suhteen Belaúndelle ei juuri ollut mielenkiintoa, sissiliikkeet olivat käynnissä jo hänen ensimmäiselle kaudelleen, mutta niillä ei juuri ollut kannatusta. Nyt Ayacuchon departementti ja Apurímacin departementti piti julistaa hätätilaan. Taloudelliset ongelmat jatkuivat ja vuosien 1982–1983 El Niño tuhosi kalansaaliit ja aiheutti tulvia suuressa osassa maata.


title: Fernando Belaúnde Terry

text: Vuoden 1985 vaaleissa Belaúnden Acción Popular hävisi APRAlle ja Alan Garcíalle, josta tuli seuraava presidentti. Tämä oli ensimmäinen kerta kun maassa tapahtui vallanvaihdos demokraattisesti valitulta presidentiltä toiselle. Vuoden 1979 perustuslain mukaan hän sai elinikäisen senaattorin aseman kongressin ylähuoneessa senaatissa.


title: Fernando Belaúnde Terry

text: Vuoden 1990 vaaleissa hän oli Acción Popularin puheenjohtajana ja varapresidenttiehdokkaana tukemassa FREDEMO-listan Mario Vargas Llosaa. Vaalit voitti kuitenkin Alberto Fujimori. 1990-luvulla hän vastusti Fujimorin diktatuuria ja menetti elinikäisen senaattorin paikkansa 1993 perustuslain myötä.


title: Fernando Belaúnde Terry

text: Vuonna 2001 Beláunde luovutti AP:n puheenjohtajuuden Valentín Paniagualle, joka toimi Fujimorin jälkeen maan väliaikaisena presidenttinä. Saman vuoden toukokuussa hänen aviopuolisonsa Violeta Correa kuoli. Belaúnde kuoli Limassa 2002 89-vuotiaana. Hänen kuolemansa jälkeen julistettiin kolmipäiväinen maansuru.


title: Mika Kares

text: Mika Kares (s. 1. marraskuuta 1978 Laitila) on suomalainen oopperalaulaja.


title: Mika Kares

text: Kareksen taiteellisen uran alku oli musikaaleissa ja näytelmissä Eurajoella, Luvialla ja Raumalla. Klassista laulua Kares on opiskellut Raumalla, Porissa ja Eurajoella. Kares on vuodesta 2006 lähtien järjestänyt hyväntekeväisyyskonsertteja, joiden tuotto on jaettu Satakunnan alueen koulujen taide- ja musiikkitoiminnan tukemiseksi. Vuodesta 2013 Kares on pitänyt vuosittain laulun mestarikurssia Eurajoen kristillisellä opistolla. Vuonna 2014 Kareksen ehdotuksesta perustettiin yhdessä Eurajoen kunnan kanssa klassisen laulun festivaali Eurajoki Bel Canto ja vuodesta 2015 Kares on toiminut Rauma Festivo kamarimusiikkifestivaalin taiteellisena johtajana. Satakuntaliitto on palkinnut hänet työstään Satakunnan maakunnan hyväksi Satakuntamitalilla.


title: Mika Kares

text: Kares opiskeli laulua Rauman musiikkiopistossa 1999–2001, Porin Palmgren-konservatoriossa 2001–2003 ja Helsingin ammattikorkeakoulu Stadiassa 2003–2005. Sibelius-Akatemiassa hän aloitti opinnot 2004. Karlsruhessa hän opiskeli laulua Roland Hermannin johdolla.


title: Mika Kares

text: Kares oli kiinnitettynä Badisches Staastheaterin solistikuntaan Karlsruhessa 2005–2010. Siellä hänen roolejaan olivat muun muassa Don Carloksen Filip II, La Bohèmen Colline, I masnadierin Massimiliano ja Taikahuilun Sarastro. Tämän jälkeen hän on jatkanut uraansa vapaana taiteilijana ja esiintynyt useissa oopperataloissa, kuten Baijerin valtionooppera, Lontoon Royal Opera House, Milanon Teatro alla Scala, Pariisin ooppera, Madridin Teatro Real. Salzburgin festivaali, Wienin valtionooppera ja Zürichin ooppera. Näissä kaupungeissa hän on työskennellyt kuuluisien kapellimestarien, kuten esimerkiksi Teodor Currentzisin, Lorin Maazelin, Zubin Mehtan, Marc Minkowskin ja Nikolaus Harnoncourtin johdolla.


title: Mika Kares

text: Kareksen tulevia kiinnityksiä ovat muiden muassa uudet ensi-illat Boiton Mefistofelen nimiroolissa(Stuttgart Opera), Jacopo Fiescon rooli Verdin Simone Boccanegrassa(Pariisin ooppera), Landgraf Hermannin rooli Wagnerin Tannhäuserissa(Zürichin oopperassa) ja Enrico VIII Donizettin oopperassa Anna Bolena(Opera De Lausanne). Kares esiintyy Chicago Symphony Orchestran solistina Riccardo Mutin johdolla keväällä 2019. Lähitulevaisuudessa odottavat myös debyytit Berliinin Staatsoper unter den Linden:issä, Deutsche Oper Berlin:issä ja Lyric Opera of Chicagossa.


title: Mika Kares

text: Tärkeitä oopperarooleja hänen repertuaarissaan ovat erityisesti lukuisat Verdi-roolit, kuten Filippo II(Don Carlo), Zaccaria(Nabucco), Jacopo Fiesco(Simone Boccanegra), Attila(Attila), il Conte di Walter(Luisa Miller) ja Massimiliano Moor(I masnadieri).  Wagner-roolit ovat olleet erityisen tärkeä osa Kareksen uraa, kuten esimerkiksi Daland(Lentävä hollantilainen), Heinrich der Vogler(Lohengrin), Hunding(Die Walküre), Landgraf Hermann(Tannhäuser) ja Wotan(Das Rheingold). Vuosiksi 2020-2022 Kares on kiinnitetty laulamaan debyyttinsä kolmessa suuressa Wagner-roolissa, joista hänen ohjelmistoonsa tulevat vuonna 2020 König Marke(Tristan und Isolde), 2021 Gurnemanz(Parsifal) ja vuonna 2022 Hagen(Götterdämmerung).


title: Mika Kares

text: Kareksen konserttiepertuaari on myös laaja. Hänen konserttiohjelmistossaan on muun muassa Mozartin Requiemin, Verdin Requiemin, Beethovenin 9. sinfonian, Mahlerin 8. sinfonian, Šostakovitšin 14. sinfonian, Mahlerin 8. sinfonian ja Rossinin Stabat Materin bassosolistiosuudet. Kares on esiintynyt useiden merkittävien orkesterien solistina, kuten Wienin filharmonikkojen, Concentus Musicus Wienin, MusicAeternan, Bonnin Beethoven Orkesterin, Danish Radio Symphony orchestran, RTVE Radio orchestran, Helsingin kaupunginorkesterin ja Radion sinfoniaorkesterin kanssa.


title: Mika Kares

text: Vuonna 2009 hänelle myönnettiin ""Der Goldene Fächer""- palkinto, joka myönnetään Badisches Staatstheaterin vuoden parhaalle laulajalle. Kares oli myös Savonlinnan oopperajuhlien "Vuoden Taiteilija" kesällä 2008. Kunnianosoituksena hänelle myönnettiin Beniamino Gigli -palkinto keväällä 2015 hänen menestykkäistä tulkinnoistaan bel canto -repertuaarin parissa.


title: Mika Kares

text: Mika Kareksen  levytys "Dalandin" roolissa Wagnerin oopperassa Lentävä hollantilainen oli ehdokkaana Gramophone- palkinnon saadaksi vuonna 2014. Das Opernwelt palkitsi tämän levyn Kuukauden levy- palkinnolla ja Diapason- lehti myönsi samaiselle äänitykselle Diapason d´Or:n eli kultaisen tähden. Syksyllä 2016 ilmestyi Sony Classical levymerkille tehty W.A. Mozartin säveltämä Don Giovanni, jossa Kares lauloi Il Commendatoren roolin on myös voittanut lukuisia kansainvälisiä palkintoja, joista merkittävimpänä BBC Music Magazine Award. Syksyllä 2018 julkaistaan Boris Godunovin levytys, jossa Kares laulaa Pimenin rooli. Tämä levytys tehtiin BIS - levymerkille yhdessä Göteborgin sinfonikkojen kanssa, jota johti Maestro Kent Nagano.


title: Mika Kares

text: Esiintymistensä ohella Kares on Ylen ja Uusirauma-lehden kolumnisti ja pitää blogia raumalainen.fi-nettipalvelussa. Hän on myös perustanut omaa nimeään kantavan lastenlaulujen sävellyskilpailun. Kares on perustanut omaa nimeään kantavan lastenlaulujen sävellyskilpailun ja Eurajoki Bel Canto- laulufestivaalin.  Hän toimii myös Rauma Festivo kamarimusiikkifestivaalin taiteellisena johtajana. Tästä hän on saanut tunnustuksena Satakuntamitalin vuonna 2017, "Länsi-Suomen kulttuurimitalin" 2013 ja vuonna 2011 hänelle myönnettiin "Kotiseututyön hopeinen ansiomerkki."


title: Mika Kares

text: Kares toimii myös laulunopettajana. Hän on pitänyt lukuisia mestarikursseja ja mentoroi useita opiskelijoita, kuten Timo Mustakallio -laulukilpailun vuonna 2015 voittanutta Markus Suihkosta, Merikanto-laulukilpailun 2015 voittanutta Hannakaisa Nyröstä, kansainvälisen Sibelius-laulukilpailun 2015 voittanutta Aarne Pelkosta ja kansainvälisen Lauritz Melchior -laulukilpailun 2014 voittanutta Tiina-Maija Koskelaa.


title: Saksan kansallissosialistisen työväenpuolueen kultainen ansiomerkki

text: Saksan kansallissosialistisen puolueen kultainen ansiomerkki () oli Saksan kansallissosialistisen työväenpuolueen korkein kunniamerkki. Ansiomerkissä oli kultaisen tammenlehvän ympäröimä kansallissosialistisen puolueen puoluetunnus, punaisella pohjalla oleva valkoinen ympyrä, jonka keskellä on musta hakaristi. Adolf Hitler perusti ansiomerkin oluttupavallankaappaksen 10. vuosipäivänä 9. marraskuuta 1933.


text: Kultainen ansiomerkki myönnettiin ”vanhoille taistelijoille” ("Alte Kämpfer"), eli henkilöille, joiden kansallissosialistisen puolueen jäsennumero oli alle 100 000. Täten he olivat varmasti olleet puolueen jäseniä ennen kuin puolueen valtaannousu alkoi näyttää todennäköiseltä, mikä osoitti heidän liittyneen puolueeseen vakaumuksesta. Lisäksi palkituilta edellytettiin katkeamatonta ja aktiivista jäsenyyttä. Tämän takia vain 22 282 puoluetoverilla oli oikeus saada ansiomerkki: 20 487 miehellä ja 1 795 naisella. Myös henkilöillä, jotka olivat olleet puolueen palveluksessa keskeytymättömästi 27. helmikuuta 1925 alkaen, jolloin puolueen toiminta alkoi kiellon jälkeen uudelleen, oli oikeus saada ansiomerkki. Kultaisen ansiomerkin voi saada myös ”erityisistä ansioista”. Tällaisista tapauksista Hitler päätti henkilökohtaisesti. Mikäli erityisistä ansioista palkittu ei ollut puolueen jäsen, seurasi kunniamerkin antamisesta automaattisesti myös jäsenyys puolueessa. Tämä koski myös sotilashenkilöitä, joiden ei tuolloisen asevelvollisuuslain mukaan ollut mahdollista olla jäseniä poliittisessa puolueessa. Heidän tapauksessaan jäsenyys aktivoitiin vasta, kun heidän vakinainen aktiivipalveluksensa oli päättynyt.


text: Mikäli kultainen ansiomerkki oli myönnetty alhaisen jäsennumeron perusteella, oli jäsennumero kaiverrettu ansiomerkin taakse. Jos myöntämisperusteena olivat olleet erityiset ansiot, oli ansiomerkin taakse kaiverrettu kirjaimet A. H. (Adolf Hitler) ja myöntämispäivämäärä. Ansiomerkkiä oli läpimitaltaan kahta kokoa: 38 mm univormuja ja 25 mm siviiliasua varten.


text: Hitlerin oma kultainen ansiomerkki oli erityisvalmisteinen. Sen taakse oli kaiverrettu ”Nummer 1”. Kuolinpäivänään 30. huhtikuuta 1945 Hitler antoi ansiomerkkinsä Joseph Goebbelsin vaimolle Magda Goebbelsille, joka Hitlerin sihteeri Traudl Jungen mukaan sanoi Hitlerin tehneen itsestään ”Saksan onnellisimman naisen”. Vuonna 1996 Venäjän tiedustelupalvelu FSB ilmoitti hallussaan olevan Hitlerin kultaisen ansiomerkin. Kunniamerkki varastettiin 30. kesäkuuta 2005, kun se oli asetettu näytteille ensi kertaa toisen maailmansodan jälkeen näyttelyyn, joka juhlisti sodan päättymistä 60 vuotta sitten.


text: Muutamassa tapauksessa puolueen kultainen ansiomerkki myönnettiin myös ulkomaalaiselle. Tämä tapahtui Hitlerin henkilökohtaisella päätöksellä, ja kullekin palkitulle valmistettiin oma, henkilökohtainen kunniamerkki. Tämä oli hyvin harvinainen kunnianosoitus.


text: Nykyään hyvin säilyneiden kultaisten ansiomerkkien hinta on 600 ja 3 000 euron välillä.


title: John Capel

text: John Capel (s. 27. lokakuuta 1978 Brooksville, Florida) on entinen yhdysvaltalainen pikajuoksija, jonka päämatka oli 200 metrin juoksu.


title: John Capel

text: Capel voitti yliopistoaikoinaan 200 metrin juoksun NCAA-mestaruuden 1999. Hän aloitti ammattilaisuransa seuraavana vuonna. Capel jäi kiinni helmikuussa 2006 kannabinoidin käytöstä ja sai kahden vuoden kilpailukiellon.


title: Ghulam Ishaq Khan

text: Ghulam Ishaq Khan (, 20. tammikuuta 1915 – 27. lokakuuta 2006) oli Pakistanin presidentti 1988–1993.


title: Ghulam Ishaq Khan

text: Khan syntyi Bannun piirissä luoteisrajamaakunnassa (NWFP) paštuperheeseen. Hän opiskeli kemiaa ja kävi Intian asepalveluksen ennen Pakistanin itsenäistymistä. Maan itsenäistyessä hän otti osaa kasteluhankkeisiin länsi-Pakistanissa 1961–1966 ja meni myöhemmin valtiovarainministeriön palvelukseen, jossa kohosi valtiosihteeriksi 1966–1970 ja keskuspankin kuvernööriksi 1971–1975. Khan kyseenalaisti useat pääministeri Zulfikar Ali Bhutton taloushankkeista. Hänet siirrettiin tämän jälkeen pankista puolustusministeriön tehtäviin, jossa hän kehitti läheiset suhteet useimpiin korkeimpiin kenraaleihin, kuten Ziaan, joka syrjäytti Bhutton ja antoi taloudenhoidon Khanin käsiin. Sotatilalain 1977–1985 aikana Khan oli vastuussa kaikista tärkeimmistä talouspoliittisista päätöksistä. Hän tuki Zian hanketta islamilaistaa maan talousjärjestelmä ja toteutti muutokset pankki- ja talousjärjestelmässä.


title: Ghulam Ishaq Khan

text: Vuoden 1985 vaaleissa Khan valittiin senaattiin ja kenraali Zia-ul-Haqin läheisenä luotettuna hän oli 1988 Pakistanin senaatin puhemies kun kenraali Zia, hänen kanssaan matkustanut Yhdysvaltain lähettiläs Arnold L. Raphel ja muutamia muita asevoimien kenraaleja sai surmansa lento-onnettomuudessa itä-Pakistanissa.


title: Ghulam Ishaq Khan

text: Perustuslain mukaan Khanista tuli virkaa tekevä presidentti. Hän ja armeijan hätätilaneuvosto päättivät pitää vaalit, joihin myös poliittiset puolueet saivat osallistua. Khan valittiin presidentiksi vaaleissa, joissa Benazir Bhuttosta tuli maan pääministeri. Khanin valtaoikeuksia laajensi huomattavasti presidentti Zian läpiajama kahdeksas lisäys perustuslakiin, joka antoi presidentille oikeuden hajottaa hallitus ja päättää asevoimien komentajan nimityksestä. Kun edellinen komentaja kuoli, hän hylkäsi hallituksen ehdokkaan ja nimitti kenraali Abdul Waheedin komentajaksi. Waheedilla ei tiedetty olevan poliittisia ambitioita ja hän oli myös paštu.


title: Ghulam Ishaq Khan

text: Khan tuki vahvasti maan salaista ydinaseohjelmaa, jopa niin että eräs yhdysvaltalainen diplomaatti nimitti häntä "Mr. Nukeksi." Ydinaseen saamista pidetään Pakistanissa hänen suurena saavutuksenaan.


title: Ghulam Ishaq Khan

text: Khan työskenteli pääministerien Benazir Bhutto ja Nawaz Sharif kanssa, mutta erotti heidän hallituksensa 1990 ja 1993 syytettyään näitä korruptiosta ja väärinkäytöksistä. Khanin ja Sharifin välinen riita jatkui kun korkein oikeus palautti Sharifin hallituksen valtaan. Lopulta Pakistanin armeija keskeytti riidan ja pakotti Khanin eroamaan 1993.


title: Ghulam Ishaq Khan

text: Khan vetäytyi Peshawariin, jossa omistautui puutarhan- ja koiranhoidolle. Hän perusti myös 1990-luvun alussa Ghulam Ishaq Khan Institute of Engineering Sciences and Technologyn, josta on tullut yksi maan johtavista insinööritieteiden yliopistoista.


title: Ghulam Ishaq Khan

text: Khan sairastui keuhkokuumeeseen 2006 ja oli sairaana kolme kuukautta ennen kuolemaansa.


title: Komsakulttuuri

text:
Komsan kulttuuri oli noin 10000 - 6000 eaa. Pohjois-Norjan rannikolle ilmaantunut kivikautinen metsästäjä - kalastajien kulttuuri, joka saapui sinne jääkauden päättymisen aikoihin Norjan rannikkoa ja jäätikön reunaa pitkin. Kulttuurin arvellaan saaneen alkunsa Ahrensburgin kulttuurista. Luultavasti kulttuuri lähti jääkauden aikana kuivana olleelta Pohjanmereltä pohjoiseen ehkä 10 100 vuotta sitten. Se levisi Varangeriin noin 9 300 vuotta sitten ja vakiintui noin 9 000 vuotta sitten. Inarista tehty noin 7 900 vuoden ikäinen löytö voi liittyä Komsan kulttuuriin.
Jotkut arvelevat, että asutus olisi ehkä vaihtunut Pohjois-Norjan rannikolla jossain vaiheessa lännestä tulleesta itäiseen mutta tuskin kokonaan.


title: Kuolema saa odottaa

text: Kuolema saa odottaa tai 007 – Kuolema saa odottaa () on Lee Tamahorin ohjaama 20. "James Bond" -elokuva vuodelta 2002. James Bondia näyttelee viimeistä kertaa Pierce Brosnan ja Bond-tyttöä Halle Berry. Elokuva on kaikkien aikojen menestyneimpiä Bond-elokuvista. Elokuvan tunnussävelen esittäjä ja toinen säveltäjä on Madonna, joka myös esiintyy pienessä roolissa.


title: Kuolema saa odottaa

text: James Bond saapuu eteläkorealaisten agenttien kanssa salaa Pohjois-Korean rannikolle demilitarisoidulle vyöhykkeelle soluttautuakseen kansainvälisten sopimusten vastaiseen tukikohtaan, jota johtaa eversti Tan-Sun Moon. Eversti myy siellä salaa aseita, joista hän saa maksuksi afrikkalaisia veritimantteja. Bond tiimeineen ryöstää everstin asiakkaan Van Bierkin helikopterin, ja Bond asettaa timanttisalkun pohjalle C-4-räjähdettä. Hän esiintyy tukikohdassa Van Bierkinä. Everstin avustaja Zao ottaa kuvan helikopterista astuvasta Bondista ja lähettää sen tiedustelun kuvantunnistuspalveluun. Bond saa tietää, että kauppa koskee muun muassa ilmatyynyalusarmeijaa, jolla voisi liitää yli eteläkorealaisten miinojen. Kaupat menevät alkuun hyvin, kunnes Zao saa vastauksen, josta Bondin oikea henkilöllisyys paljastuu. Hän kertoo asian everstille, joka tuhoaa helikopterin XM29 OICW-kranaatinheittimellä, ja Bond vangitaan. Eversti Moonin käskystä aseet kätketään ja vakooja tapetaan. Moon poistuu tukikohdasta. Bond kuitenkin välttää teloituksensa räjäyttämällä salkun, ja Zao saa lentävistä timanteista arpia kasvoihin. Bond lähtee ryöstämällään aluksella everstin perään. Takaa-ajossa everstin alus putoaa jyrkänteeltä. Bond joutuu vankilaan.


title: Kuolema saa odottaa

text: Vuoden kuluttua Bond vaihdetaan Zaoon rajanylityssillalla. Amerikkalaiset joukot tainnuttavat Bondin, ja hän herää brittiläisellä fregatilla Hongkongin satamassa. M kertoo, että Bond haluttiin pois Pohjois-Koreasta, sillä hänen epäiltiin taipuneen kidutuksessa kertomaan tietoja, joiden vuoksi amerikkalaisvakooja teloitettiin. Korealaiset suostuivat mielellän vaihtoon Zaoa vastaan, joka oli pidätetty Kiinassa Kiinan ja Etelä-Korean neuvottelujen terrorisoimisesta. Bondin 00-status on poistettu. Bond päättää paeta ja selvittää, kuka petti hänet. Matka alkaa hongkongilaisesta hotellista, jossa hän tapaa ystävänsä kiinalaisagentti Changin. Changin mukaan Zao on Kuubassa. Kuubassa Bond saa kuubalaiselta agentilta Raouliltan tietää Zaon menneen Los Organos -saarelle tohtori Alvarezin geeniterapiaklinikalle. Hotellissa hän tapaa amerikkalaisen Giacinta "Jinx" Johnsonin. Bondin yllätykseksi myös Jinx menee Los Organosiin. Saarella Bond yrittää tappaa Zaon, ja samalla Jinx tappaa Alvarezin. Bond ei saa Zaolta tietoja, vaan Zao pakenee. Bond huomaa vetäneensä irti Zaon kaulassa roikkuneen timanttikapselin. Tutkittaessa niiden koostumus osoittautuu samaksi kuin sierraleonelaisilla timanteilla, ja niissä on Gustav Graves -kaivosyhtiön logo.


title: Kuolema saa odottaa

text: Bond löytää Gustav Gravesin Lontoosta miekkailukerholta ja tapaa myös Gravesin pr-vastaavan Miranda Frostin. Hän haastaa Gravesin otteluun panoksena timantti. Hän voittaa ja saa palkinnoksi timantin arvoista rahaa ja kutsun Islantiin tiedetapahtumaan. Hylätyllä metroasemalla M palauttaa Bondin 00-statuksen ja kertoo Frostin olevan Gravesia vakoileva MI6-agentti. Q esittelee Bondille lasin tuhoavia ääniaaltoja lähettävän sormuksen ja näkymättömäksi muuttuvan Aston Martin Vanquishin.


title: Kuolema saa odottaa

text: Islannissa Bond tapaa myös Jinxin. Graves esittelee Icarus-satelliitin, joka kerää auringonvaloa ja -lämpöä ja voi heijastaa sen minne tahansa maapallolla. Jinx murtautuu trooppiseen kasvihuoneeseen ja löytää Zaon, joka saa jatkohoitoa keskeytyneeseen geeniterapiaan. Gravesille työskentelevä herra Kil tainnuttaa Jinxin tainnutushansikkaalla. Jinx laitetaan teräspenkkiin, ja Kil yrittää leikata hänet laserilla. Bond pelastaa Jinxin ja tappaa Kilin, ja Jinx kertoo olevansa NSA-agentti. Bond tajuaa eversti Moonin selvinneen pudotuksesta ja yrittävän geeniterapialla tehdä itsestään Gustav Gravesin.


title: Kuolema saa odottaa

text: Bondin käskystä Jinx lähtee varoittamaan Frostia, ja Bond itse lähtee ottamaan kiinni Gravesia. Paikalle saapuva Frost paljastuu Gravesin liittolaiseksi. Paetessaan kasvihuoneesta Bond ottaa Gravesin rakettikelkan. Jinx jää loukkuun Frostin huoneeseen. Graves liittää Icaruksen kelkkaan. Kun kelkka ajaa alas jäätikön reunalta, Graves luulee Bondin kuolleen. Hän laittaa Icaruksen sulattamaan jääpalatsin, että Jinx hukkuisi. Bond pelastuu ja palaa jääpalatsiin etsimään Jinxiä mutta paljastuu, kun moottorikelkka törmää hänen autoonsa. Zao lähtee Jaguar XKR:llä Bondin perään, joka kuitenkin tappaa hänet ja pelastaa Jinxin.


title: Kuolema saa odottaa

text: Amerikkalaiset yrittävät tuhota Etelä-Korean ja Japanin valtausta yrittäville Pohjois-Korean joukoille tietä raivaavan Icaruksen ydinkärjellä, mutta Icarus tuhoaakin sen. Graves poistuu Antonov An-124 -lentokoneella Pjongjangin tukikohdasta katsomaan Pohjois-Korean maailmanvalloitusta, mutta Bond ja Jinx tappavat Gravesin ja pakenevat. Gravesin hallussa ollut ohjain tuhoutuu ja Icaruksesta tulee vaaraton.Elokuvan musiikin on säveltänyt David Arnold ja tunnuskappaleen "Die Another Day" laulaa Madonna. Soundtrackin kappaleet:


title: Livegamers

text: Livegamers on suomalainen Xbox- ja PlayStation -pelaamiseen erikoistunut verkkoyhteisö, joka käsittelee asioita sekä verkkopelaamiseen liittyen että sen ulkopuolelta.


title: Livegamers

text: Livegamers perustettiin vuonna 2003. Sivustolla vieraillaan noin 150 000 kertaa viikossa (12/2014), ja määrä on ollut rajussa kasvussa sivuston omistajuuden vaihdoksesta lähtien (12/2013). Livegamers tekee Xbox- ja PlayStation -rintamalla tiivistä yhteistyötä useiden pelijulkaisijoiden ja -jakelijoiden kanssa.


title: Livegamers

text: Livegamers tarjoaa rekisteröityneille käyttäjilleen muun muassa kattavan profiilin, keskustelupalstan, turnauksia, liigoja ja kilpailuja. Vierailija voi katsoa muun muassa uutisia, artikkeleja sekä virallisia arvosteluja ilman rekisteröitymistä. Joulukuussa 2014 Livegamers avasi myös PlayStation-osion sivustolle.


title: Gerald R. Ford -luokka

text: Gerald R. Ford -luokka (aiemmin CVS-21 (21st Century Aircraft Carrier)) on Yhdysvaltain laivaston lentotukialusluokka, jonka ensimmäinen alus, "USS Gerald R. Ford", otettiin käyttöön 22. heinäkuuta 2017 Norfolkissa Virginiassa.


title: Gerald R. Ford -luokka

text: Luokan alukset on suunniteltu toimimaan huomattavasti pienemmällä miehistömäärällä (noin 2 600 merimiestä) kuin edeltäneen Nimitz-luokan alukset (noin 3 200). Myös lennostohenkilöstön määrä on pienempi. Tämän ja muiden parannusten odotetaan säästävän käyttöajan kokonaiskustannuksia miljardeilla dollareilla.


title: Gerald R. Ford -luokka

text: Alustyypissä on muun muassa käytetty stealth-ominaisuuksia vastustajan tutkien toiminnan vaikeuttamiseksi. Voimanlähteenä on kaksi uutta A1B-ydinreaktoria. Hävittäjäkoneet singotaan ilmaan uudella elektromagneettisella katapultilla, joka mahdollistaa lentokoneiden lentoonlähtö tiheyden kasvattamasen 25 prosentilla höyrykatapulttiin verrattaessa. "USS Gerald R. Fordin" hinta oli noin 11 miljardia dollaria.


title: Gerald R. Ford -luokka

text: Jos "USS Enterprise" ja Nimitz-luokka korvataan täysin uudella luokalla niin rakennettaisiin yksitoista uutta alusta. Toisaalta Nimitz-luokan kaksi viimeisintä alusta ovat valmistuneet vasta 2000-luvulla, ("USS Ronald Reagan" ja "USS George H. W. Bush", joka luovutettiin 2009) ja kolme muuta ("USS George Washington", "USS John C. Stennis", "USS Harry S. Truman") 1990-luvulla. Alusten suunniteltu palvelusikä on kuitenkin jopa 50 vuotta.


title: Gerald R. Ford -luokka

text: Alusten nimeämisessä jatkettaneen perinnettä antaa lentotukialuksille entisen presidentin nimi. Lokakuussa 2006 presidentti George W. Bush puolsi senaatin aloitetta nimetä ensimmäinen alus CVN-78 presidentti Gerald R. Fordin mukaan. Pearl Harborin iskun 66-vuotispäivänä 7. joulukuuta 2007 kongressiedustaja Harry Mitchell ehdotti CVN-79:n nimeämistä iskussa upotetun "USS Arizonan" mukaan. Luokasta viidestä valmistuneesta, rakenteilla olevista ja tilatuista palveluksessa on toistaiseksi vasta USS Gerald R. Ford.


title: B83

text: B83 on yhdysvaltalainen Lawrence Livermore National Laboratoryn osittain B77:n ohjelmaan perustuva ydinpommi, joka voidaan pudottaa B-2-, B-52-, F-111B-, F-15-, F-16-, F-18-, F-22-, A-6-, A-7- ja AV-8B-lentokoneista. Se suunniteltiin 1970-luvun lopulla ja massavalmistus ja käyttöönotto alkoi 1983. Sillä tehtiin maanalainen ydinkoe 15. joulukuuta 1984 Nevadan testialueella. Pommityyppiä on valmistettu noin 650 kappaletta.


title: B83

text: Pommin pituus on 3,67 metriä, halkaisija 457 mm ja massa 1 089 kg. Pommin räjähdysvoima on säädettävissä 1,2 megatonnin TNT-ekvivalentin maksimiin saakka.


title: B83

text: B83 on edelleen käytössä ja on ollut vuodesta 2011 alkaen räjähdysteholtaan suurin ydinase Yhdysvaltojen arsenaalissa. Vuonna 2015 julkaistun Yhdysvaltain energiaministeriön raportin mukaan B83-ydinpommit on tarkoitus poistaa käytöstä vuonna 2025.


title: Suomen ilmailumuseot

text: Suomen ilmailumuseot koostuvat pääosin julkisista museoista, joista päämuseot ovat sotilasilmailuun keskittynyt Suomen Ilmavoimamuseo Jyväskylän Tikkakoskella ja Suomen ilmailumuseo Vantaalla.


title: Suomen ilmailumuseot

text: Pienemmät museot Alla oleva taulukko esittelee eri ilma-alusten sijainnit Suomen ilmailumuseoissa ja muissa kohteissa.


title: Bodo Illgner

text: Bodo Illgner (s. 7. huhtikuuta 1967 Koblenz, Länsi-Saksa) on entinen jalkapallomaalivahti ja maailmanmestari.


title: Bodo Illgner

text: Bodo Illgnerin kasvattajaseura oli "1. FC Hardtberg", mutta ammattilaisuransa hän aloitti Bundesliigan 1. FC Kölnin joukkueessa vuonna 1983. Kölnissä hän pelasi vajaat 13 kautta, mutta voittoja ei seuratasolla tullut. Kahden Bundesliiga-hopean lisäksi Köln oli kahdesti Saksan cupin finaalissa ja vuonna 1986 UEFA Cupin finaalissa, mutta hävisi joka kerta.


title: Bodo Illgner

text: Kesken kauden 1996–1997 Illgner siirtyi Espanjan Primera Divisiónin Real Madridiin Real Madridin paidassa hän voitti kaksi Espanjan-mestaruutta ja kaksi Mestarien liigan mestaruutta. Illgner lopetti uransa kauteen 2000–2001.


title: Bodo Illgner

text: Saksan jalkapallomaajoukkueessa Bodo Illgner pelasi vuosina 1987–1994 yhteensä 54 maaottelua. Hän voitti maailmanmestaruuden vuoden 1990 MM-kilpailuissa, joissa hän teki historiaa olemalla ensimmäinen maalivahti, joka ei päästänyt loppuottelussa maalia. Vuoden 1990 kilpailuiden lisäksi Illgner edusti Saksaa vuoden 1994 MM-kilpailuissa ja vuoden 1992 EM-kilpailuissa. Vuoden 1992 EM-kilpailuissa Illgner voitti EM-hopeaa. Bodo Illgner lopetti maajoukkueuransa vuoden 1994 MM-kilpailuiden jälkeen. Hän pelasi maajoukkueessa 54 ottelua.


title: Bodo Illgner

text: Vuonna 2005 Bodo Illgner kirjoitti vaimonsa Biancan kanssa romaanin "Alles. Ein fiktiver Tatsachenroman".


title: De civilitate morum puerilium

text: De civilitate morum puerilium (vapaasti suomennettuna "Nuorukaisten hyvistä tavoista"), ensimmäinen "käytöksen kultainen kirja", oli humanisti Erasmus Rotterdamilaisen Baselissa vuonna 1530 kirjoittama teos, joka oli tarkoitettu lapsille ja nuorille opastukseksi muun muassa opinnoissa ja käytöstavoissa. Teos käännettiin aikanaan 14 kielelle, suomeksi vuonna 1670 nimellä "Cullainen kiria". Teoksen uusi suomennos ilmestyi vuonna 2005 nimellä "Kultainen kirja: nuorten hyvistä tavoista". Kirjaa käytettiin Ranskassa jopa 1800-luvulle asti oppikirjana ja se toimi yhtenä eurooppalaisen tapakulttuurin lähtökohtana.


title: De civilitate morum puerilium

text: Kirjassa Erasmus Rotterdamilainen kertoo muun muassa pöytätapojen oppimisen tapahtuvan parhaiten juurruttamalla ne jo lapsuusiässä.


title: De civilitate morum puerilium

text: Vaihtoehtoiset kirjan nimen kirjoitustavat:


title: Petteri Punakuono

text: Petteri Punakuono () on populaarikulttuurissa esiintyvä kuvitteellinen punakuonoinen poro, jonka oletetaan vetävän Joulupukin rekeä jouluisin yhdessä muiden porojen kanssa.


title: Petteri Punakuono

text: Alun perin Petteri Punakuono oli Robert L. Mayn chicagolaiselle Montgomery Ward -tavaratalolle keksimä hahmo, joka esiintyi lapsille joulun alla jaetussa värityskirjassa. ”Rudolf”-porohahmo esiintyi ja tuli tunnetuksi myös samannimisessä joululaulussa, jonka sävelsi Johnny Marks vuonna 1949. Laulussa poron nenä loistaa pimeässä punaisena valaisimen tai lampun tapaan. Gene Autryn levyttämää versiota myytiin pari miljoonaa kappaletta vuonna 1949.


title: Petteri Punakuono

text: Sittemmin laulun tarinan mukaan on tehty myös muun muassa sarjakuvia ja piirroselokuvia. Yleensä Petteri kuvataan yhtenä etummaisista poroista ja johtajaporona joulupukin rekivaljakossa. Vaurastunut Robert L. May irtisanoutui vuonna 1952 Montgomery Wardin palveluksesta ja keskittyi hoitamaan porohahmonsa tekijänoikeuksista syntynyttä liiketoimintaa.


title: Petteri Punakuono

text: Urosporot eli hirvaat pudottavat sarvensa kiima-ajan eli rykimän jälkeen alkutalvesta, mutta vaatimet eli naarasporot vasta kevättalvella tai vasonnan jälkeen keväällä. Petteri Punakuono on jouluisissa kuvissa usein sarvipäinen, mikä viittaisi naaraspuolisuuteen. Toisaalta poromiehet käyttävät ajoporoina kuohittuja urosporoja, jotka eivät pudota sarviaan, joten Petteri voisi näin olla koiraspuolinenkin. Hahmon nimi viittaa joka tapauksessa miespuolisuuteen.


title: Petteri Punakuono

text: Varsinkin Englannissa porot yhdistetään vahvasti jouluun, ja sen vuoksi esimerkiksi Lidlin myymästä poronlihasta on noussut siellä useana vuonna kohu. Brittiläisten eläinaktivistien mukaan "Joulun taika tuhoutuu" ja "Ajatus siitä, että Petteri Punakuono on teurastettu ja leikelty pihveiksi on vastenmielinen". (2010) Myös vuonna 2012 nousi kohu poronlihapihveistä, kun raivostuneet vanhemmat syyttävät kauppaketjua "joulun taian pilaamisesta": »"Jos minun pikkutyttöni näkee tämän, hän huolestuu, että poro ei pysty tuomaan hänelle lahjoja tänä vuonna, koska sillä ei ole enää jalkoja"» ja »"Et halua mitään sellaista lapsillesi kun he odottavat innolla joulua ja laulavat Petteri Punakuonoa"».


title: Brock (Pokémon)

text: Brock () on kuvitteellinen henkilö Pokémon-sarjan videopeleissä, animessa ja mangassa. Peleissä ja mangassa Brock on Pewter Cityn kivityypin Pokémoneihin erikoistunut salipäällikkö ja animessa aloitteleva Pokémon-kasvattaja, joka matkaa päähenkilö Ash Ketchumin mukana.


title: Brock (Pokémon)

text: Brockin alkuperäinen ääninäyttelijä animessa on Yūji Ueda. Englanninkielisenä äänenä kausien 1–8 ajan on toiminut Eric Stuart ja kaudesta 9 alkaen Bill Rogers. Suomenkielisenä äänenä kausilla 1–6 on toiminut Juha Paananen ja kaudesta 7 alkaen Jari Salo.


title: Brock (Pokémon)

text: Brock on kaikessa Pokémon-mediassa pukeutunut paitaan, takkiin tai liiviin, joihin liittyvät vihreä, oranssi ja ruskea väri. Hänellä on hieman tummempi iho kuin suurimmalla osalla Pokémonissa esiintyvistä ihmishahmoista, piikikäs ruskea tukka sekä viirumaiset silmät, jollaisia ei esiinny Brockin lisäksi muilla kuin hänen animessa esiintyvillä sukulaisillaan äitiä lukuun ottamatta.


title: Brock (Pokémon)

text: Animesarjassa Brock päätyi salipäälliköksi ja yhdeksän pikkusisaruksensa huoltajaksi molemman vanhemman lähdettyä perheestä. Brock on myös salipäällikkö, jolta päähenkilö Ash voittaa uransa ensimmäisen salimerkin uusintaottelun päätteeksi, joskin kyseenalaisella tavalla. Brock päätti kaikesta huolimatta antaa merkin Ashille, joka ei aluksi huolinut sitä, jotta tämä voisi toteuttaa unelmansa. Tämän tapahtuman jälkeen Brockin pitkään kadoksissa ollut isä päätti astua esiin ja ottaa uudelleen perheensä holhottavakseen sekä samalla salipäällikön viran itselleen, jotta Brock voisi lähteä toteuttamaan omaa unelmaansa. Brock liittyi mukaan Ashin ja Mistyn porukkaan ja otti tavoitteekseen tulla maailman parhaaksi Pokémon-kasvattajaksi.


title: Brock (Pokémon)

text: Brock on kymmenlapsisen perheen esikoinen: Brockilla on viisi pikkuveljeä ja neljä pikkusiskoa. Sisaruksien nimet ovat: Forrest, Salvadore, Yolanda, Tommy, Cindy, Suzie, Timmy, ja kaksoset Billy ja Tilly.


title: Brock (Pokémon)

text: Brock seuraa Ashia ja Mistyä ympäri Kanton aluetta toimien ryhmän tärkeänä tukipilarina. Hänen tehtäväkseen jäävät niin ruoanlaitto, Pokémonien huoltaminen, terveydenhoito kuin siivoaminenkin, mitkä hän ottaa kaikki ilomielin vastaan, koska on taustaltaan suurperheen huoltaja. Brock jätti hetkeksi porukan ryhtyäkseen professori Ivyn avustajaksi Orange-saaristolla, mutta lähti myöhemmin tuntemattomasta syystä pois ja päätyi Ashin äidin Delian kotiapulaiseksi. Sitten hän jatkoi jälleen matkaansa Ashin ja Mistyn mukana Johto-alueelle. Varsinainen syy miksi Brock jäi hetkeksi pois sarjasta oli sarjan entisen ohjaajan Masamitsu Hidakan mukaan pelko, että amerikkalaisyleisö pitäisi hahmoa rasistisena stereotypiana. Kun nämä pelot osoittautuivat myöhemmin turhiksi ja Brock oli päinvastoin suositumpi kuin hänet sarjassa väliaikaisesti korvannut hahmo Tracey Sketchit, Brock palasi mukaan animeen.


title: Brock (Pokémon)

text: Brockin palattua uudelleen ryhmään hän matkasi Ashin mukana läpi Johton, Hoennin ja Sinnoh'n alueiden, yhteensä noin kymmenen tuotantokauden ajan lukuun ottamatta muutamia jaksoja, joissa hän käy vierailemassa kotonaan. 13. tuotantokauden lopulla Brock päättää kasvattajanuransa sijasta ryhtyä Pokémon-tohtoriksi, mikä vaatii pitkiä opintoja yhdessä ja samassa paikassa, eikä hän näin ollen enää voi matkustaa Ashin mukana. Kaiken kaikkiaan Brock on sarjassa Ashin pitkäaikaisin matkakumppani heti Pikachun jälkeen, ellei Pikachua ainaisesti seuraavaa Rakettiryhmää lasketa mukaan.


title: Brock (Pokémon)

text: Brock palaa väliaikaisesti sarjaan Pokémon-sarjan 20. kauden: Sun&Moon-sarjan 42. ja 43. jakson ajaksi Mistyn kanssa. On paljastettu että Brockin Steelix kykenee megakehittymään ja että hän ottelee jaksojen aikana Mistyn kanssa Ashia vastaan käyttäen Mega Steelixiään.


title: Brock (Pokémon)

text: Brock on animessa vastuuntuntoinen, kylmähermoinen ja myös suuremman kokemuksen myötä Ashin porukan viisain ja kypsynein jäsen. Brock on myös lähes poikkeuksetta tuomarina epävirallisissa otteluissa, jotka koskettavat hänen ystäviään. Kun Brock ei itse ottele tai toimi tuomarina, hän pystyy sivustakatsojana tekemään tarkkoja analyyseja ja ennustuksia ottelun kulusta (luultavasti salipäällikön taustansa takia), jota hän joutuu usein myös selittämään muille ottelun seuraajille. Brockin viisaus perustuu ainakin osin hänen kykyynsä havainnoida pienimpiäkin yksityiskohtia joita muut eivät näe; hän on hyödyntänyt tätä kykyä siten, että hän pystyy pelkällä nopealla vilkaisulla erottamaan konstaapeli Jennyt ja hoitaja Joyt toisistaan sekä tunnistamaan näiksi pukeutuneet huijarit.


title: Brock (Pokémon)

text: Pokémonien parissa vietetyn uran lisäksi Brockin tavoitteena on lähes epätoivoiseksi kasvanut tarve löytää naisystävä, mikä on ajaa Brockin rakastumaan jokaiseen vastaantulevaan kauniiseen naiseen, joka on häntä hieman vanhempi; Brock avautuu näille tunteistaan ennen kuin joku kolmas osapuoli raahaa hänet pois tilanteesta, mistä muodostui yksi sarjan pitkäaikaisimmista vakiovitseistä.


title: Brock (Pokémon)

text:
Koska "Electric Tale of Pikachu" -manga perustuu paljolti animeen, Brockin esiintymiset siinä ovat useasti verrattavissa hänen esiintymisiinsä animessa. Mangassa Brock tosin ei kulje Ashin mukana yhtäjaksoisesti ja hän liikkuu siinä myös autolla.
Kirjassa "Haunting My Dreams" vihjataan, että Brockilla olisi suhde Sabrinan kanssa.


title: Brock (Pokémon)

text: Mangassa Brock kuuluu hyvien salipäällikköjen rintamaan, joka taistelee Giovannin johtamaa Rakettiryhmää vastaan. Päähenkilö Red voittaa häneltä myös salimerkin sen turnauksen päätteeksi, jonka finaalissa hän sai vastaansa Brockin, jonka kanssa tämä ystävystyi turnauksen jälkeen. Kun eliittineloset hyökkäävät, Brock puolustaa kotikaupunkiaan Pewter Cityä Brunon Machop-armeijalta, jota Agatha ohjailee. Myöhemmin Brock osallistuu myös Indigo Plateaun näytösotteluun, jossa vastakkain ovat Kanton ja Johton alueen salipäälliköt: Brock kohtaa Jasminen, jonka Steelix päihittää Brockin Onixin.


title: Pop (Topi Sorsakosken ja Agentsin albumi)

text:
Pop (Parlophone 777-7914591) on Topi Sorsakosken & Agentsin albumi vuodelta 1988. Levy menestyi hyvin ja myi tupla-platinaa (132 154). Hittejä olivat "Tyhjää", "Varjojen yö", "On kesäyö", "Jo riittää" ja "Nyt kaikki muuttunut on". Levystä on myös kasetti ja cd-versio.
Albumista ilmestyi remasteroitu versio bonuskappalein vuoden 2013 elokuussa.


text: Kaikki kappaleet sovittanut Esa Pulliainen.


title: Perusyksikkö (Puolustusvoimat)

text: Perusyksikkö on Suomen puolustusvoimien termi, joka tarkoittaa komppaniaa tai sen kokoista yksikköä. Termi on olennainen lähinnä hallinnolliselta kannalta, sillä perusyksikön päällikölle ja yksikköupseerille on säädetty laissa ja ohjesäännöissä erityisiä tehtäviä ja toimivaltaa. Perusyksikkö on laajin yksikkö, jonka päällikölle on säädetty velvollisuus tuntea kaikki alaisensa. Toisaalta perusyksikkö on pienin sotilasosasto, jonka johtajalla on kurinpitovalta alaisiinsa. Normaalisti perusyksikön päällikön sotilasarvo on yliluutnantti tai kapteeni, erikoistapauksissa majuri.


title: Perusyksikkö (Puolustusvoimat)

text: Perusyksikkö kuuluu aina joukkoyksikköön, joka kuuluu edelleen joukko-osaston alaisuuteen. Erilliset komppaniat ja vastaavat voivat kuitenkin olla samalla kertaa sekä joukko- että perusyksiköitä. Perusyksiköt jakaantuvat edelleen joukkueisiin, jaoksiin tai ruotuihin, mutta tämä jako on huomattavasti joustavampi.


title: Perusyksikkö (Puolustusvoimat)

text: Perusyksikköä kutsutaan eri nimillä. Näitä ovat mm.Useimmat aliupseerikoulut ovat perusyksikköjä.


title: Augusto B. Leguía

text: Augusto Bernardino Leguía y Salcedo (19. helmikuuta 1863 – 6. helmikuuta 1932) oli perulainen poliitikko, joka oli maansa presidenttinä 1908–1912 sekä 1919–1930.


title: Augusto B. Leguía

text: Leguía syntyi keskiluokkaiseen perheeseen Lambayequessa. Hän kävi koulunsa Valparaisossa brittiläisessä koulussa. Palattuaan Peruun hän ryhtyi liikemieheksi ja oli New York Life Insurance Companyn edustajana Limassa ja brittiläisen British Sugar Co.:n palveluksessa. Suhteidensa ansiosta hänestä tuli valtiovarainministeri ja myöhemmin Partido Civilin José Pardon hallituksen pääministeri. Hänet valittiin puolueen presidenttiehdokkaaksi vuoden 1908 vaaliin, jonka hän voitti.


title: Augusto B. Leguía

text: Leguía ryhtyi maltillisiin uudistuksiin, joita puolueen konservatiivinen oligarkkisiipi vastusti ankarasti. Presidenttikautensa jälkeen hän lähti vapaaehtoisesti maanpakoon, mutta palasi haastamaan toukokuun 1919 vaalit. Leguía vakuutti että vallankumouksen ehkäisemiseksi maan arkaaista poliittista ja sosiaalista järjestelmää oli uudistettava. Alempien luokkien tuella hän voitti Partido Civilin konservatiiviehdokkaan. Pelätessään vastustajiensa ehtivän ensin, hän järjesti valituksi tultuaan vallankaappauksen häntä kannattavien armeijan osien tuella ja vangitsi tai ajoi maanpakoon häntä vastustavat "civista"-eliitin jäsenet. Tämän jälkeen hän rakensi autoritaarisen valtajärjestelmän byrokratian ja asevoimien varaan. Perustuslaki kirjoitettiin uudelleen hänen valitsemisekseen uudelleen 1924 ja 1929. Taloutta Leguía uudisti suunnitelmiensa mukaan ulkomaisten lainojen avulla.


title: Augusto B. Leguía

text: Suuri lama ja Wall Streetin pörssiromahdus 1929 johtivat kuitenkin hänen suosionsa laskuun ja sotilasvallankaappaukseen elokuussa 1930. Leguía päätyi vankilaan, jossa häneltä pyynnöistä huolimatta evättiin sairaanhoito, mikä johti hänen kuolemaansa keuhkokuumeeseen helmikuussa 1932.


title: Vaalipiiri

text: Vaalipiiri on alue tai ryhmä, jonka piirissä vaalit käydään ja josta valitaan yksi tai useampia edustajia. Näin siis vaalipiirin alueelta ei voi äänestää toisen vaalipiirin ehdokasta.


title: Vaalipiiri

text: Vaalipiirit voivat olla joko enemmistövaalipiirejä, joista valitaan yksi edustaja, tai suhteellisten vaalien vaalipiirejä, joista valitaan useampi edustaja.


title: Vaalipiiri

text: Vaalipiirit on yleensä muodostettu maantieteellisin perustein. Esimerkiksi Suomessa eduskuntavaalien vaalipiirit perustuvat maakuntiin ja kunnallisvaaleissa jokainen kunta muodostaa oman vaalipiirinsä. Europarlamenttivaaleissa ja presidentinvaaleissa koko maa muodostaa yhden vaalipiirin. Suomesta poiketen Ruotsin kunnallisvaaleissa suuret kunnat on jaettu kahteen tai useampaan vaalipiiriin. Ammattiyhdistysvaaleissa on käytössä myös ammattialaan perustuvia vaalipiirejä. Etelä-Afrikan tasavallassa rotuerottelun aikana oli myös rotuun perustuvia vaalipiirejä.


title: Vaalipiiri

text: Enemmistövaalipiireihin perustuva vaalijärjestelmä on esimerkiksi Ison-Britannian, Yhdysvaltain, Intian ja Australian vaaleissa.


title: Vaalipiiri

text: Saksassa on käytössä sekä enemmistövaalipiireihin perustuva järjestelmä, jonka avulla valitaan puolet kansanedustajista, että osavaltioihin perustuva suhteellinen järjestelmä, jonka avulla valitaan toinen puoli kansanedustajista suhteellisilla vaaleilla. Samoin Venäjällä puolet kansanedustajista valitaan enemmistövaalipiireistä ja puolet valtakunnalliselta listalta. Maissa, joissa on käytössä valtakunnallinen vaalipiiri on yleensä myös äänikynnys.


title: Vaalipiiri

text: Marginaalinen vaalipiiri on enemmistövaalien vaalipiiri, jossa kahden eniten ääniä saaneen ehdokkaan välinen ero on hyvin pieni.


title: Vaalipiiri

text: Suomessa, Ruotsissa, Tanskassa, Irlannissa ja useissa muissa maissa on käytössä maakuntiin tai muihin alueisiin perustuva vaalipiirijärjestelmä, jossa yhdestä vaalipiiristä valitaan useampi edustaja. Maan jakaminen vaalipiireihin perustuu ajatukseen, että maan eri osille on syytä varmistaa oman alueen edustus eduskuntaan. Samalla vaalien suhteellisuutta hieman vaikeutetaan ja pieniltä puolueilta vaaditaan vahva alueellinen kannatus eduskuntapaikan saamiseksi.


title: Vaalipiiri

text: Joissakin maissa (esimerkiksi Israel ja Hollanti) koko maa muodostaa yhden vaalipiirin.


title: On the Rocks (Jukka Kuoppamäen albumi)

text: On the Rocks on Jukka Kuoppamäen vuonna 1970 julkaistu albumi, joka nimestään huolimatta on suomenkielinen. Kaikki kappaleet ovat Jukka Kuoppamäen kirjoittamia. Albumin B-puolella säestäjänä toimii Candy-yhtye.


title: On the Rocks (Jukka Kuoppamäen albumi)

text: Kappale ”Harmaat miehet” on protesti Vietnamin sotaa vastaan.A-puoli


title: On the Rocks (Jukka Kuoppamäen albumi)

text: B-puoliA-puoliCandy


title: Puolesta, ei vastaan

text: Puolesta, ei vastaan on Jukka Kuoppamäen vuonna 1982 julkaistu albumi. Se oli hänen ensimmäinen studiolevy neljään vuoteen. Kuoppamäki asui Länsi-Saksassa, eikä levy-yhtiön etsiminen sieltä käsin ollut helppoa. Kuuden viikon kesälomansa aikana Kuoppamäki tuli Suomeen, ja otti yhteyttä Discophon-yhtiön Mosse Vikstedtiin. Tuloksena oli levytyssopimus. Kuoppamäki oli jo vuonna 1965 levyttänyt samalle yhtiölle singlen ”Eikan pumppu”.


title: Puolesta, ei vastaan

text: "Puolesta, ei vastaan" jäi vaille suurempaa huomiota. Samoihin aikoihin Discophonin tuotantomäärä putosi ruotsalaisen Sonet-yhtiön kanssa solmitun yhteistyösopimuksen myötä lähes olemattomiin, eikä Kuoppamäki vaivautunut kysymään mahdollista kiinnostusta yhteistyön jatkumiselle. Vasta myöhemmin hän sai kuulla, että kaupallisesti epäonnistuneesta levystä huolimatta halua yhteistyölle olisi ollut.


title: Puolesta, ei vastaan

text: Albumilta julkaistiin single "Ei ruusu voi ruusummaksi tulla / Maantie".A-puoliB-puoli


title: Teemu Manninen

text: Teemu Manninen (s. 1977) on suomalainen runoilija, kirjallisuudentutkija, kääntäjä ja kriitikko.


title: Teemu Manninen

text: Manninen valmistui filosofian maisteriksi Tampereen yliopistosta vuonna 2005.


title: Teemu Manninen

text: Mannisen esikoiskokoelma "Turistina täällä" ilmestyi vuonna 2004. Hänen toinen runokokoelmansa "Lohikäärmeen poika" ilmestyi vuonna 2007. Se sisältää runoja, joiden varhaisia versioita julkaistiin hänen Kesken kaiken -blogissaan vuosina 2005–2006. Mannisen vuonna 2010 ilmestynyt kolmas runokokoelma "Futurama" voitti Tiiliskivi-palkinnon. Vuonna 2012 Manniselta ilmestyivät runoteos "Paha äiti" ja käännöskokoelma Edward Goreyn sarjakuvia "Sekopäiset serkukset ja muita tarinoita". Mannisen teoksissa on usein vaikutteita flarf-runoudesta.


title: Teemu Manninen

text: Manninen toimi runouslehti Tuli&Savun toimituksessa vuodesta 2005 ja lehden päätoimittajana 2006–2007. Manninen on toiminut vuodesta 2012 Helsingin Sanomien kirjallisuuskriitikkona.


title: Omatunto

text: Omatunto on ihmisen sisäinen kokemus, jonka oletetaan neuvovan ihmistä erilaisissa tilanteissa. Yleensä omantunnon "olemassaolo" havaitaan, kun yksilö katuu tekoaan tai jättää tekemättä vääränä pitämänsä teon. Psykoanalyysissä omaatuntoa suurin piirtein vastaa yliminän käsite. Omastatunnosta käytetään myös muita ilmaisuja, esimerkiksi "moraalinen vaisto". Psykologia pyrkii selittämään omanatuntona tunnettua ilmiötä erilaisista lähtökohdista.


title: Omatunto

text: Esimerkiksi valan sijasta annettavat vakuutukset vetoavat "kunniaan ja omaantuntoon". Yhdistyneitten kansakuntien ihmisoikeuksien julistus alkaa toteamuksella:


title: Omatunto

text:
Omantunnon erilaiset tehtävät jäsentyvät seuraavasti:
Jokaisesta omatunnon merkitystehtävästä tarkentuu sitten määritelmä seuraavien näkökulmien mukaan:
Omantunnon määritelmästä syntyy siis eri näkökulmista erilaisia tuotoksia, joiden kirjoitettu muoto muodostuu sitten moninaiseksi. Kuitenkin edellä kuvattu jäsennys toimii määritelmien runkona.


title: Omatunto

text:
Omantunnon alkuperästä Charles Darwinin väite oli se, että korkeammat eläimet ilmentävät merkkejä omastatunnosta, joista ihmisen omatunto on kehittynein. Hänen mukaansa myös mikä tahansa sosiaalinen eläin, jonka älyllisyys kehittyisi riittävästi, omaksuisi väistämättä
moraalin tai omantunnon.


title: Omatunto

text: "Omantunnonkysymykseksi" kutsutaan sellaista poliittista, eettistä tai moraalista kysymystä, jossa yksilöt ovat erityisen herkkiä rikkomaan yleistä mielipidettä vastaan sisäisen tunteensa pakottamina. Suomen eduskunnassa eduskuntaryhmät perinteisesti suovat tällaisissa asioissa kansanedustajilleen oikeuden äänestää vapaasti. Tyypillisesti omantunnonkysymyksiksi on laskettu lisääntymiseen, uskontoon ja aseistakieltäytymiseen liittyvät lait.


title: Omatunto

text: Sarjakuvissa omatunto kuvataan kahdeksi hahmoksi, jotka kiistelevät usein tuimastikin periaatteista, joiden mukaan ne isäntäänsä ohjaavat.Heiska, J. (2012) Usko, tiede ja tuska. Mediapinta: Tampere,s.77–79.


title: Johanna Venho

text: Maria Johanna Venho (s. 3. heinäkuuta 1971) on suomalainen runoilija ja kirjailija.


title: Johanna Venho

text: Venho valmistui ylioppilaaksi vuonna 1990 ja filosofian maisteriksi vuonna 1998 Helsingin yliopistosta. Hän opiskeli biologiaa ja yleistä kirjallisuustiedettä Jyväskylässä ja Helsingissä. Pro gradu -tutkielmassaan "Myytistä historiaan. Eavan Boland ja irlantilaisen tradition naiskuva" hän tutki irlantilaista runoutta. Hän on opiskellut myös historiaa Avoimessa yliopistossa.


title: Johanna Venho

text: Venho on työskennellyt Ylen Teksti-TV:ssä toimittajana ja elokuva-arvostelijana 1997–2009, "Tuli & Savu" -runouslehden päätoimittajana, kulttuurilehtien avustajana sekä kääntänyt lastenkirjoja, ohjannut kirjoituskursseja ja toimittanut kirjoja. Venho toimi taiteilijajärjestöjen yhteistyöjärjestö Forum Artisin pääsihteerinä 2013–2014. Hän on perustanut runouslehti "Janon" Vilja-Tuulia Huotarisen kanssa, ja oli sen päätoimittaja 2013–2014. Hän oli Taiteen edistämiskeskuksen kirjailijoiden ja kääntäjien kirjastoapurahalautakunnan puheenjohtaja v. 2015 - 2017.


title: Johanna Venho

text: Venhon runoja on käännetty antologioihin englanniksi, ranskaksi, italiaksi, unkariksi, viroksi, tšekiksi, slovakiksi ja espanjaksi ja hän toimii kansainvälisessä Versopolis-runoilijaverkostossa. Vuonna 2006 hänen runovalikoimansa "Virtuosi Incantesimi" ilmestyi Italiassa Antonio Parenten kääntämänä. Vuonna 2008 lastenrunokokoelma Poèmes pour mon bébé ilmestyi Ranskassa Jean-Luc Moreaun käännöksenä. Vuonna 2001 Suomen arvostelijain liitto myönsi Venholle Kritiikin Kannukset -palkinnon. Hän on saanut myös Arvid Lydecken -palkinnon (2003), Katri Vala -palkinnon (2006), Espoon kaupungin kulttuuripalkinnon (2006), Einari Vuorelan runopalkinnon (2008) sekä WSOY:n kirjallisuussäätiön tunnustuspalkinnon (2012).


title: Pensassakset

text: Pensassakset ovat ruohosaksista kehitetty näitä jykevämpi puutarhatyökalu. Niiden terän on kestettävä puuaineen työstöä. Niiden pääasiallinen käyttöalue on koristepensaiden hoito, mutta niitä voi rajoitetusti käyttää myös pienimuotoisessa pajukon raivauksessa. Pensassakset voivat olla yhden käden painettavaa mallia tai kaksikätiset sisään-ulos-liikettä vaativat. Moottoroidut pensasleikkurit voivat jossain määrin korvata pensassaksia.


title: Markus Jääskeläinen

text: Markus Jääskeläinen (s. 1969 Helsinki) on Australiassa asuva suomalainen runoilija ja kaunokirjallisuuden suomentaja. Jääskeläinen on tunnustava kristitty ja poliittiselta kannaltaan konservatiivi. Hän on julkaissut useita runokirjoja. Lisäksi hän on kääntänyt mm. William Carlos Williamsia, Walt Whitmania ja Jack Kerouacia.


title: Markus Jääskeläinen

text: Jääskeläinen on opiskellut Turun yliopistossa englantilaista filologiaa, kirjallisuutta ja uskontoa. Hän on toiminut myös kirjallisuuskriitikkona, kolumnistina ja matkajournalistina.


title: InMe

text: InMe on englantilainen alternative rock -yhtye Brentwoodista, Essexistä. InMe perustettiin vuonna 1996, mutta tuolloin se toimi nimellä Drowned. Yhtye kuitenkin muutti nimensä InMe:ksi vuonna 2001, jotta se ei sekoittuisi yhdysvaltalaiseen Drownediin.


title: InMe

text: InMe on julkaissut tähän mennessä neljä kokopitkää albumia:


title: InMe

text: InMe julkaisi vuonna 2002 ensimmäisen singlensä "Underdose", joka sijoittui Ison-Britannian singlelistalla sijalle 66. Tätä seurasivat "Firefly" ja "Crushed Like a Fruit", jotka sijoittuivat sijalle 25. Ensimmäisen levyn tuotti Colin Richardson ja se ilmestyi vuonna 1.1.2003 päätyen albumilistan sijalle 15.


title: InMe

text: Toinen levy, White Butterfly, ilmestyi 20. kesäkuuta 2005. Levyltä julkaistiin alun perin single "Faster The Chase" vuonna 2004, mutta yhtye kuului vielä silloin MFN:lle. Toinen sinkku "Otherside" oli mahdollista ladata vain maksua vastaan musiikkipalveluiden kautta. Ensimmäinen virallinen single oli "7 Weeks" ja toinen "So You Know", joka yltyi listalla sijalle 33. White butterfly -levyn on tuottanut Josh Abraham, joka tunnetaan muun muassa nu-metalpioneeri Kornin tuottajana.


title: InMe

text: Toisen levyn jälkeen basisti Joe Morgan lähti bändistä ja perusti oman yhtyeensä. Kolmannelle levylle Daydream Anonymousille Morgania tuli paikkaamaan Daven veli Greg McPherson. Samoin bändin musiikki muuttui paljon teknisemmäksi. Neljättä levyä tehdessä Dave pyysi heidän kiertuekitaristiaan Ben Konstantinovicia liittymään InMeen vakituiseksi jäseneksi. Yhtyeen neljäs levy julkaistiin vuonna 2009. Ben Konstantinovic kuitenkin potkittiin bändistä hänen huonon motivaationsa takia. Hänen tilalleen tullee toistaiseksi vain kiertueella mukana soittava Gary Marlow.


title: InMe

text: Overgrown Eden


title: InMe

text: White Butterfly


title: InMe

text: Daydream Anonymous


title: InMe

text: Herald Moth


title: InMe

text:
The Pride
Toisen albumin nimellä White Butterfly:lla on mielenkiintoinen tausta. Yhtyeen jäsenten, erityisesti Joen, hyvä ystävä James Austin kuoli kuusi viikkoa ennen 19-vuotis syntymäpäiviään onnettomuudessa palatessaan lomaltaan. Kun James oli pieni, hän nappasi kerran käteensä vitivalkoisen perhosen ja silitti sen siipeä. Sen jälkeen hän muistutteli muille olevansa 'erikoinen' sillä tapahtuma oli hyvin harvinaista. Onnettomuuden jälkeen, kuka tahansa hänen ystävistään tai perheenjäsenistään, jotka ajattelivat Jamesia tai puhuivat hänestä, näkivät valkoisen perhosen lentävän ohitse. Tämä sai ihmiset tuntemaan, että James oli läsnä.


title: Nihil Interit

text: Nihil Interit ry on suomalainen valtakunnallinen runoyhdistys, joka pyrkii edistämään Suomessa tapahtuvaa runouden kirjoittamista ja esittämistä sekä runoudesta keskustelemista. Yhdistys julkaisee Tuli&savu-runouslehteä sekä ylläpitää digitaalisen, kokeellisen ja monitaiteisen runouden sivusto Nokturnoa. Se myös jakaa vuosittain Turun kirjamessujen yhteydessä palkinnot vuoden parhaasta runokokoelmasta sekä runouden eteen tehdystä työstä. Yhdistys järjestää ympärivuotisesti runokursseja ja -tapahtumia.


title: Nihil Interit

text: Yhdistyksen nimi tulee Ovidiuksen "Muodonmuutoksista" lainatusta lentävästä lauseesta: "Omnia mutantur, nihil interit", joka on latinaa ja tarkoittaa "Kaikki muuttuu, mikään ei katoa".


title: Tyler Christopher

text: Tyler Christopher (s. 3. lokakuuta 1983 Chilliwack, Brittiläinen Kolumbia) on kanadalainen pikajuoksija.


title: Tyler Christopher

text: Christopher osallistui 2000 yleisurheilun nuorten MM-kisoihin Kingstonissa ja karsiutui 200 metrin juoksun välierissä. 2003 hän voitti Pohjois- ja Keski-Amerikan sekä Karibian alle 23-vuotiaiden mestaruuden 400 metrin juoksussa ajalla 45,25. Hän voitti Helsingin MM-kisoissa 2005 pronssia 400 metrillä uudella ennätyksellään 44,44. Kaksi vuotta myöhemmin Osakan MM-kisoissa hän sijoittui kuudenneksi.


title: Tyler Christopher

text: Maaliskuussa 2008 Christopher voitti 400 metrin sisäratojen maailmanmestaruuden Valencian MM-kisoissa hallikauden kärkiajalla 45,67.


title: Autosomi

text: Autosomit ovat kromosomeja, jotka eivät vaikuta yksilön sukupuolen määräytymiseen. Autosomeja ovat siis kaikki kromosomit sukupuolikromosomeja lukuun ottamatta. Ihmisellä autosomipareja on 22 (kromosomit 1–22). Niiden lisäksi ihmisellä on kaksi sukupuolikromosomia. Naisella X ja X ja miehellä X ja Y.


title: Utah Jazz

text: Utah Jazz on yhdysvaltalainen koripallojoukkue, joka pelaa NBA:ssa. Se on Pohjois-Amerikan ammattilaisjoukkueista lyhytnimisin. Jazz pelaa Läntisessä konferenssissa, Luoteisessa divisioonassa.


title: Utah Jazz

text: Vuonna 1974 perustettiin New Orleansiin NBA:n silloinen 18. joukkue nimeltään New Orleans Jazz. Joukkueen historian ensimmäinen pelaaja oli Pete Maravich. Jazzin ensimmäinen kausi olisi voinut sujua paremminkin, se voitti 82 pelistään vain 23. Joukkueen paras pistemies oli odotetusti Maravich. Seuraavina vuosina Jazz paransi tasaisesti otteitaan, mutta surkean (vain 26 voittoa/82 ottelua) kauden 1978–1979 jälkeen Jazz myytiin New Orleansista Utahin osavaltioon, Salt Lake Cityn kaupunkiin.


title: Utah Jazz

text: Jazzin elämä uudessa ympäristössä ei alkanut paljon paremmin kuin se oli päättynyt New Orleansissa, voittoja tuli vain kaksi enemmän kuin edelliskaudella. Seuraavillakin kausilla Jazz oli liigan huonoimpia seuroja. Mutta vihdoin, kaudella 1983–1984, utahilaiset selvisivät ensimmäistä kertaa seuran historiassa pudotuspeleihin. Ensimmäisellä kierroksella Jazz pudotti Denver Nuggetsin jatkosta, mutta hävisi seuraavana Phoenix Sunsille. Vuodesta 1984 muistiin jää pelintekijälegenda John Stocktonin varaaminen numerolla 16 kesän varaustilanteessa. Seuraavana kesänä Jazz varasi miehen nimeltä Karl Malone varausnumerolla 13.


title: Utah Jazz

text: Kaudella 1986–1987 Utah myi joukkueensa pitkäaikaisen tähtipelaajan Adrian Dantleyn Detroit Pistonsiin. Mutta kaksi uutta tähteä oli jo syttymässä, John Stockton ja Karl "the Mailman" Malone. 1980-luvun lopussa kaksikko alkoi saada koripalloilevan maailman huomiota itseensä enenevässä määrin. Kaudella 1993–1994 Jazz eteni jo konferenssifinaaliin, mutta sen materiaali ei ollut tarpeeksi leveä, jotta se olisi voinut taistella mestaruudesta. Finaalipaikan Jazz saavutti lopulta vuonna 1997, mutta edes Malone, Stockton, Bryon Russell ja Greg Ostertag eivät pystyneet pysäyttämään Chicago Bullsia ja Michael Jordania. Seuraavalla kaudella Jazz esitti vielä kerran jo ikääntyvällä joukkueella loistokoripalloa ja Jazz eteni jälleen finaaliin, jälleen Chicagoa vastaan. Kuudes finaali oli järkyttävä Jazzin kannattajille. Utah johti peliä kolmella pisteellä viimeisellä minuutilla. Sitten tuli Michael Jordan, teki kaksi koria, joista pelin ja mestaruuden ratkaisseen vain viisi sekuntia ennen ottelun loppua. Vuonna 1999 Jazz putosi konferenssifinaaleissa ja vuosituhannen viimeinen kausi päättyi jo toisella kierroksella. Malonen ja Stocktonin aika oli lopussa.


title: Utah Jazz

text: Malone ja Stockton jatkoivat Jazzissa aina kauteen 2002–2003 asti mutta aika oli jo ajanut kaksikon ohi. Kauden jälkeen Stockton lopetti uransa ja Malone lähti hakemaan mestaruutta Los Angeles Lakersin unelmajoukkueesta. Jazzin uuden tulemisen tukipilareina pidettiin venäläistä Andrei Kirilenkoa, turkkilaista Mehmet Okuria ja yhdysvaltalaista Carlos Boozeria. Jazz on 2000-luvulla päässyt konferenssifinaaleihin vain kerran, kaudella 2006–2007, jolloin joukkueessa pelasivat Kirilenkon, Okurin ja Boozerin lisäksi muun muassa Deron Williams sekä vain yhden kauden joukkueessa viettänyt Derek Fisher.


title: Hans Enoksen

text: Hans Enoksen (s. 1956) on entinen Grönlannin pääministeri.


title: Hans Enoksen

text: Enoksen osaa vain grönlannin kieltä. Hänet valittiin parlamenttiin vuonna 1995. Hänestä tuli kalastus-, metsästys- ja asutusministeri sekä sosiaalidemokraattisen Siumut-puolueen puheenjohtaja vuonna 2001.


title: Hans Enoksen

text: Enoksen valittiin pääministeriksi 14. joulukuuta 2002, jolloin Siumut voitti vaalit niukalla enemmistöllä. Tämän jälkeen hän liittoutui toisen vasemmistopuolueen, Inuit Ataqatigiitin kanssa. Puolueet alkoivat sen jälkeen keskustella Tanskan ja Yhdysvaltojen kanssa siitä, kuinka Grönlannin Thulen lentotukikohdasta korvauksena saamaa summaa pitäisi muuttaa. Vuoden 2009 vaaleissa Inuit Ataqatigiit nousi suurimmaksi puolueeksi ja pääministeriksi Kuupik Kleist.


title: Paul Burke

text: Paul Burke on seuraavien henkilöiden nimi:


title: Kashmir (yhtye)

text: Kashmir on vuonna 1991 perustettu tanskalainen rockyhtye. Se aloitti Nirvana-nimisenä, mutta samannimisen amerikkalaisyhtyeen saavutettua suosiota tanskalaiset vaihtoivat nimensä Kashmiriksi, Led Zeppelinin kappaleen mukaan.


title: Kashmir (yhtye)

text: Kashmirin musiikkityyliä on verrattu muiden muassa Radioheadiin ja Pink Floydiin.


title: The Knob

text: The Knob oli suomalainen alun perin Kauhavalta kotoisin oleva punk rock -yhtye. Myöhemmin yhtyeen kotipaikka oli Seinäjoki. Yhtyeen perustivat Tapani Kangas, Jonne Haapa-aho, Jami Pohjoismäki ja Tuomo Kankaanpää vuonna 2001. The Knobin musiikkia voi kuulla lukuisissa extreme-videoissa sekä skeittaus-/snoukkaus-elokuvissa sekä Extreme Duudsonit -televisio-ohjelmassa. Yhtyeen musiikki on pääasiallisesti vapaasti ladattavissa yhtyeen kotisivuilta, lukuun ottamatta pitkäsoittolevyjä "Something for Nobody" ja "THIR13EN WAYS TO GO", joista vain muutama kappale on vapaasti ladattavissa. Musiikki on melodista punk rockia.


title: The Knob

text: sekä useita live/bootleg tallenteita tunnetuimpana mm: THEKNOBFANI:n kokoelma mikseri.netissä. Yhtye on antanut luvan bootleggien levittämiselle ja tallentamiselle.


title: Slippery When Wet

text: Slippery When Wet on yhdysvaltalaisen rockmusiikkia esittävän Bon Jovi -yhtyeen kolmas studioalbumi. Albumi äänitettiin Kanadan Vancouverissa Little Mountain Sound Studios -äänitysstudiolla vuonna 1986 tammikuusta heinäkuuhun, ja albumin tuotti Bruce Fairbairn. Levy-yhtiö Mercury Records julkaisi albumin Yhdysvalloissa 18. elokuuta 1986, ja albumin kansainvälisestä julkaisusta vastasi brittiläinen Vertigo Records. "Slippery When Wet" oli lukuisten hittikappaleidensa johdosta valtava kaupallinen menestys ja Bon Jovin uran läpimurtoalbumi, ja se teki yhtyeestä suuren kansainvälisen tason esiintyjän.


title: Slippery When Wet

text: Albumilta julkaistiin neljä singleä: Billboard Hot 100 -singlelistan ykköseksi nousseet ”You Give Love a Bad Name” ja ”Livin’ on a Prayer”, listan seitsemänneksi yltänyt ”Wanted Dead or Alive” ja Hot Mainstream Rock Tracks -listan 11. sijalle päätynyt balladi ”Never Say Goodbye”. Singlejulkaisujen ja albumin menestystä vauhdittivat edellä mainittujen musiikkivideot, joita esitettiin runsaasti Music Televisionilla. "Slippery When Wet" nousi Yhdysvalloissa Billboard 200 -albumilistan kärkipaikalle 15 viikon ajaksi, ja se oli vuoden 1987 myydyin albumi. "Slippery When Wet" on myynyt maailmanlaajuisesti yli 25 miljoonaa kappaletta, joista pelkästään 12 miljoonaa Yhdysvalloissa.


title: Slippery When Wet

text: "Slippery When Wet" julkaistiin DualDisc -formaatissa 20. syyskuuta 2005 samanaikaisesti Bon Jovin uran yhdeksännen studioalbumin "Have a Nice Day" kanssa. DualDisc -painoksen CD-puoli sisälsi albumin uudelleenmasteroituna versiona, ja DVD-puoli sisälsi albumin sekä alkuperäisellä miksauksella että 5.1 Surround Sound -miksauksella varustettuna. Surround Sound -versiossa albumin kappaleet sisälsivät uusia osia, minkä vuoksi miksaus on kestoltaan alkuperäistä albumia pidempi. Lisäksi DVD sisälsi kappaleiden ”You Give Love a Bad Name”, ”Livin’ on a Prayer”, ”Wanted Dead or Alive”, ”Never Say Goodbye” ja ”Wild in the Streets” musiikkivideot.


title: Slippery When Wet

text: "Slippery When Wetin" kappaleiden säveltämisestä ja sanoittamisesta vastasivat pitkälti yhtyeen laulaja Jon Bon Jovi ja kitaristi Richie Sambora, mutta lauluntekijä Desmond Child avusti heitä kappaleiden ”You Give Love a Bad Name”, ”Livin’ on a Prayer”, ”Never Say Goodbye” ja ”I’d Die for You” kirjoittamisessa. Child työskenteli kappaleiden kirjoittamisen aikana ensimmäisen kerran heidän kanssaan, ja he ovat säveltäneet "Slippery When Wetin" äänittämisen ja julkaisemisen jälkeen yhdessä kappalemateriaalia jokaiselle Bon Jovin studioalbumille. "Slippery When Wetin" kappalemateriaalin he sävelsivät yhdessä New Jerseyssä, Richie Samboran äidin kotitalon kellarissa.


title: Slippery When Wet

text: Jon Bon Jovi vastusti alun perin ”Livin’ on a Prayerin” levyttämistä, koska hänen mielestään kappale ei ollut riittävän hyvä julkaistavaksi. Richie Sambora oli kuitenkin vakuuttunut kappaleen potentiaalista ja uskoi jo sävellysvaiheessa sen olevan tuleva hitti, joten kappale päätettiin lopulta ottaa mukaan albumille. Yksi "Slippery When Wetin" lopullisesta painoksesta pois jääneistä kappaleista oli ”Edge of a Broken Heart”. Jon Bon Jovi on myöhemmin kertonut, että kappaleen jättäminen pois albumilta oli virhe ja se olisi kuulunut juuri "Slippery When Wetille". Sittemmin ”Edge of a Broken Heart” julkaistiin elokuvan "Disorderlies" soundtrack-albumilla vuonna 1987 ja ”Livin’ on a Prayer” -singlen b-puolena. Vaikka kappale ei päätynyt albumille eikä sitä julkaistu singlen a-puolena, se sai osakseen myös radiosoittoa soundtrack-albumin johdosta vuonna 1987 ja oli korkeimmillaan "Billboardin" Hot 100 Airplay -listan sijalla 38.


title: Slippery When Wet

text: "Slippery When Wet" koki lukuisia nimen- ja kansikuvanvaihdoksia ennen lopullista muotoaan. Alun perin albumin nimeksi oli määrä tulla ”Wanted Dead or Alive” ja sen kansikuvassa yhtyeen jäsenet esiintyivät pukeutuneina cowboy-asusteisiin, mutta ajatuksesta luovuttiin ja kuvaa käytettiin myöhemmin ”Wanted Dead or Alive” -singlen kansikuvana. Jon Bon Jovin mukaan albumin nimi keksittiin, kun yhtye vieraili Vancouverissa The Number 5 Orange Stripclub -strippiklubilla.


title: Slippery When Wet

text: Albumin kansikuvassa esiintyy musta ja kastunut roskapussi, jonka kastuneeseen kylkeen on rajattu albumin nimi. Albumin alkuperäisessä kansikuvassa esiintyi alun perin nainen kastuneessa, keltaisessa t-paidassa johon oli painettu teksti "Slippery When Wet". Tästä vaihtoehdosta kuitenkin luovuttiin vain hieman ennen julkaisua, mutta tästä huolimatta albumi julkaistiin Japanissa kyseisellä kansikuvituksella.


title: Perhoskirjoahven

text: Perhoskirjoahven ("Mikrogeophagus ramirezi") on värikäs ja pienikokoinen kirjoahvenlaji.


title: Perhoskirjoahven

text: Perhoskirjoahven kasvaa n. 6–7 cm:n pituiseksi. Koiraan selkäevän toinen ruoto on pidentynyt ja evät ovat muutenkin naaraan eviä pidemmät. Koiraalta puuttuvat kyljen mustissa kuvioissa olevat kimaltelevat pilkut. Naaraan vatsa on punainen ennen kutua. Naaras on koirasta pienikokoisempi.


title: Perhoskirjoahven

text: Perhoskirjoahvenen levinneisyysaluetta ovat Kolumbia ja Venezuela. Se on melko kiltti ja arka pieni kirjoahven, joka kuitenkin tarpeen tullen osaa puolustaa reviiriään melko ärhäkkäästi. Se ei kuitenkaan pysty pitämään puoliaan itseään isompia ja vauhdikkaampia kaloja vastaan. Kovin pienessä akvaariossa perhoskirjoahven voi aiheuttaa ongelmia monnisille, kun pohjatilaa ei riitä kaikille. Lajin vaatima reviiri on varsin pieni, joten isossa akvaariossa perhoskirjoahvenia voi yhdistää muiden pienten kirjoahventen kanssa.


title: Perhoskirjoahven

text: Perhoskirjoahven viihtyy seura-akvaariossa sävyisien, veden ylä- ja keskikerroksessa elävien kalojen kanssa. Perhoskirjoahven kaipaa piilopaikkoja, joten akvaariossa tulee olla paljon kasveja ja juurakoita. Perhoskirjoahvenet ovat avohoitajia ja lisääntyvät hyvälaatuisessa vedessä. Kudetus ei ole kovin vaikeaa, se saattaa onnistua jopa seura-akvaariossa, mikäli kalat viihtyvät hyvin, mutta poikaset tulevat siellä yleensä syödyiksi. Pariskunta valitsee kutualustaksi laakean kiven tai vastaavan sileän pinnan, jota molemmat vahtivat. Kun poikaset lähtevät uimaan, emot hoitavat ja suojelevat niitä. Pienet poikaset syövät likoeläimiä ja ovat herkkiä olosuhteiden muutoksille. Kaikki kaupoissa myytävät perhoskirjoahvenet ovat viljeltyjä.


title: Perhoskirjoahven

text: Vesi pitää suodattaa turpeen läpi tai on käytettävä turveuutetta. Parasta on pehmeä vesi, jonka pH on 5–7 ja lämpötila 24–30 °C. Kaakkois-Aasian viljelylajikkeet vaativat keskikovaa vettä ja pH-arvon 7,5.


title: Perhoskirjoahven

text: Perhoskirjoahvenet syövät esimerkiksi artemiantoukkia, surviaisentoukkia, pohjatabletteja ja kuivaruokaa.


title: Perhoskirjoahven

text: Vaikka perhoskirjoahvenet ovat hyvin sävyisiä, niiden haittapuolena voidaan pitää lajin lyhyttä elinikää. Hyvässäkin hoidossa perhoskirjoahven elää korkeintaan 3-vuotiaaksi, mutta jää usein huonon hoidon takia paljon alle 3-vuotiaaksi.


title: Perhoskirjoahven

text: Perhoskirjoahven ei ole parvikala, vaan pidetään pareittain taikka haaremissa (1 koiras 2 naarasta). Suositeltavin parina pidettynä koska saattavat jahdata toisen naaraan hengiltä.


title: Kari Nenonen

text: Kari Juhani Nenonen (24. huhtikuuta 1949 Helsinki – 19. marraskuuta 2006 Helsinki) oli suomalainen kirjailija ja kirjallisuuden suomentaja.


title: Kari Nenonen

text: Paitsi kirjoja, Nenonen kirjoitti myös "Jerry Cottonia" ja sen kilpailijaa G-mies Kottosta sekä monenlaisia kevyitä sarjoja. Lisäksi hän kirjoitti salanimellä ja anonyymisti kertomuksia lehtiin. Hän suomensi nelisenkymmentä teosta. 1980-luvulla Nenonen kirjoitti "Hulkkonen"-suomilänkkäreitä.


title: Kari Nenonen

text: Nenonen aloitti uransa 1970-luvun puolivälissä, jolloin hän kirjoitti lyhyitä romanttisia kertomuksia Kolmiokirjalle eri salanimillä tai nimettä. Vuonna 1981 Kolmiokirja julkaisi Nenosen omalla nimellä pitkän romanttisen viihderomaanin "Valtapeli". 1980-luvulla Nenonen alkoi kirjoittaa myös miehille tarkoitettuja sarjoja, kuten lännensarja "Finnwestiä". Sarjoja julkaisi ennen muuta Viihdeviikarit-kustantamo, jonka taskukirjat ilmestyivät ilman tekijännimeä. 1980-luvun lopulla hän julkaisi muutaman teoksen omalla nimellään.


title: Kari Nenonen

text: Kari Nenosen omista teoksista romaanit "Se ken tulee viimeiseksi on kuolema" ja "Ken kuolleita kutsuu" sekä novellikokoelma "Noitarovio" edustavat kauhukirjallisuutta. Romaani "Messias" on tieteiskertomus, joka kertoo Jeesuksen kloonaamisesta Torinon käärinliinasta löydetyn DNA:n avulla.


title: Kari Nenonen

text: 1980-luvun lopulla Nenonen yritti liittyä Suomen kirjailijaliittoon. Hän täytti liiton vaatimukset kahdesta julkaistusta teoksesta, mutta häntä ei hyväksytty jäseneksi, mikä synnytti julkista keskustelua.


title: Whittaker Chambers

text: Jay Vivian (David Whittaker) Chambers (1. huhtikuuta 1901 Philadelphia – 9. heinäkuuta 1961 lähellä Westminsteriä, Maryland) oli yhdysvaltalainen kirjailija, toimittaja ja Yhdysvaltain kommunistisen puolueen entinen jäsen, joka nousi julkisuuteen syyttäessään 1940-luvun lopussa ulkoministeriön virkamies Alger Hissiä vakoilusta Neuvostoliiton hyväksi ja paljastaessaan samalla vapaaehtoisesti myös oman osallisuutensa vakoiluun 1930-luvulla.


title: Whittaker Chambers

text: Columbian yliopistossa opiskellut Chambers liittyi kommunistipuolueeseen 1920-luvun puolivälissä ja toimi muutamia vuosia kommunistisen "Daily Workerin" sekä 1930-luvun alussa "The New Masses" -nimisen lehden toimittajana. Hän kuului 1930-luvun puolivälissä Baltimoressa toimineeseen kommunistien salaiseen soluun, tehtävänään pitää yhteyttä Yhdysvaltain hallitukseen Washingtonissa soluttautuneisiin kommunisteihin. Petyttyään Neuvostoliittoon Stalinin vainojen myötä hän erosi kommunistipuolueesta huhtikuussa 1938 ja ryhtyi myöhemmin ilmiantamaan kommunisteja Yhdysvaltain viranomaisille. Vuodesta 1939 Chambers työskenteli "Time"-lehdessä.


title: Whittaker Chambers

text: Ollessaan elokuussa 1948 kongressin epäamerikkalaista toimintaa tutkivan valiokunnan (HUAC) kuultavana Chambers ilmoitti Alger Hissin olleen yksi seitsemästä Washingtonin virkamiehestä, jotka olivat kuuluneet 1930-luvun puolivälissä kommunistien vakoojarenkaaseen. Kun Chambers toisti väitteensä hieman myöhemmin julkisesti "Meet the Press" -radio-ohjelmassa, ilman kongressin tutkinnan tuomaa syytesuojaa, Hiss haastoi hänet oikeuteen kunnianloukkauksesta ja vaati 75 000 dollarin korvauksia. Kun Hissin lakimiehet vaativat Chambersia todistamaan väitteensä, hän toi julkisuuteen salaisten asiakirjojen kopioita, jotka hän kertoi saaneensa Hissiltä kymmenen vuotta aiemmin. Niin sanotut ”Baltimoren asiakirjat” käsittivät kuutisenkymmentä sivua kirjoituskoneella kirjoitettuja kopioita ulkoministeriön asiakirjoista ja ”kurpitsa-asiakirjat” mikrofilmirullia, jotka Chambers oli kätkenyt maatilallaan Marylandissa ontoksi kovertamaansa kurpitsaan. Hiss sai lopulta tuomion väärästä valasta. Ratkaisevana todisteena olivat ”Baltimoren asiakirjat”, joka tunnistettiin Hissin käsialalla ja hänen kirjoituskoneellaan kirjoitetuiksi. Chambersia vastaan ei nostettu syytteitä, sillä itse vakoilun osalta rikos oli jo vanhentunut.


title: Whittaker Chambers

text: Chambers julkaisi vuonna 1952 myyntimenestykseksi muodostuneen omaelämäkerran nimellä "Witness". Hän työskenteli vielä myöhemmin "National Review" -lehden toimittajana. Chambers sai presidentti Ronald Reaganilta postuumisti Presidential Medal of Freedom -palkinnon vuonna 1984. Vuonna 1988 hänen kotitilansa merkittiin National Register of Historic Places -rekisteriin.


title: Arkhe

text: Arkhē () tarkoitti antiikin kreikkalaisessa filosofiassa alkua tai alkuperustetta, kaikkein ensimmäistä prinsiippiä, jollaisen etsiminen oli tyypillistä erityisesti useille esisokraattisille filosofeille.


title: Arkhe

text: "Arkhē" on ennen kaikkea Aristoteleen käyttämä termi, jolla hän luonnehti varsinkin joonialaisten luonnonfilosofien materiaalista monismia. Tosin sanan ensimmäiseksi käyttäjäksi 'perusprinsiippi'-merkityksessä usein mainitaan Anaksimandros. Tämä tieto perustuu Simplikioksen mainintaan, joka on pelkkä arvaus, sillä noin tuhat vuotta aikaisemmin eläneen Anaksimandroksen tuotanto oli vuosisatoja aikaisemmin liuennut erilaisiin sitaattikokoelmiin.


title: Arkhe

text: Ajatuksen tällaisesta alkuperusteesta toi filosofiaan ensimmäisenä Thales, joka esitti, että kaikkien asioiden alkuperuste oli vesi. Hänen teoriansa perustui havaintoihin siitä, että kaikissa paikoissa joissa on elämää on kosteutta. Teoria sopi myös yhteen sen kanssa, että maan katsottiin kelluvan veden päällä.


title: Arkhe

text: Thaleen teorian kumosi hänen seuraajansa ja mahdollinen oppilaansa Anaksimandros. Hänen mukaansa vesi ei voinut olla alkuperuste, koska se ei voinut synnyttää vastakohtaansa tulta. Hän katsoi, että mikään klassisista alkuaineista (maa, vesi, ilma, tuli) voinut olla alkuperuste tästä samasta syystä. Sen sijaan hän esitti, että oli olemassa "apeiron", "rajaton", jonkinlainen loputon ja ominaisuudeton massa, josta kaikki asiat syntyivät ja johon ne palasivat.


title: Arkhe

text: Anaksimandroksen oppilas Anaksimenes esitti uuden teorian. Hän palasi teoriaan alkuaineista, mutta katsoi puolestaan ilman olevan veden sijasta alkuperuste. Hän katsoi kaiken saaneen alkunsa ilmasta joko tihentymisen tai ohentumisen kautta. Ohentumalla ilmasta tuli tulta; tihentymällä siitä tulee ensin tuulta, sitten pilvi, vettä, maata ja kiveä.


title: Tuomas Santavuori

text: Tuomas Santavuori (s. 24. tammikuuta 1985 Savonlinna) on suomalainen jääkiekkoilija. Hän pelasi alkukauden 2012–2013 HPK:ssa mutta siirtyi marraskuussa loppukaudeksi lainaan Pelicansiin.


title: Tuomas Santavuori

text: Santavuori syntyi Savonlinnassa, mutta perhe muutti Lahteen hänen ollessaan yksivuotias ja hän aloitti jääkiekon pelaamisen Lahdessa (Pelicans, Kiekko-Reipas). Ensimmäisen miesten sarjapelinsä hän pelasi Pelicansissa jo kaudella 2002–2003, jolloin hän teki yhdessä ottelussa kaksi maalia. Nuori pelaaja ei seuraavien kahden kauden aikana pystynyt kuitenkaan vakiinnuttamaan paikkaansa Pelicansin edustusjoukkueen kokoonpanosta. Kaudella 2003–2004 Santavuori pelasi kahdeksan ja kaudella 2004–2005 yhdeksän ottelua, mutta muuten hän pelasi A-nuorissa.


title: Tuomas Santavuori

text: Paikkansa Pelicansin edustusjoukkueessa Santavuori varmisti kaudella 2005–2006, jolloin hän teki 56 ottelussa 31 pistettä. Seuraavien kolmen kauden aikana Santavuori sai paljon vastuuta ja teki tasaisesti noin 30 pistettä joka kausi. Kausi 2009–2010 oli Santavuorelle vaikea ja hän teki kauden aikana vain 14 pistettä. Kauden jälkeen hän teki sopimuksen Ässien kanssa.


title: Tuomas Santavuori

text: Santavuori rikkoi piste-ennätyksensä heti ensimmäisellä Ässät-kaudellaan 2010–2011, jolloin hänelle merkittiin peräti 42 pistettä. Seuraavalla kaudella hän sai kuitenkin vain 25 pistettä. Kauden jälkeen hän kirjoitti kaksivuotisen sopimuksen HPK:n kanssa.


title: Tuomas Santavuori

text: Santavuori on edustanut Suomea nuorisomaajoukkueissa. Hän pääsi pelaamaan 18-vuotiaiden MM-kisoihin ja oli lähellä paikkaa myös 20-vuotiaiden turnaukseen. Suomen maajoukkueessa Santavuori pääsi pelaamaan ensimmäistä kertaa keväällä 2008.


title: Deidre Hall

text: Deidre Ann Hall (s. 31. lokakuuta 1947, Wisconsin, Yhdysvallat) on amerikkalainen näyttelijätär, joka näyttelee suosittua Dr. Marlena Evansia sarjassa Days of our lives, joka tunnetaan Suomessa nimellä Päivien viemää. Hän tuli sarjaan vuonna 1976 ja nousi yhdeksi kaikkien aikojen suosituimmista saippuatähdistä Amerikassa. Uransa aikana Hall on saavuttanut monia palkintoja, muttei kuitenkaan yhtään Emmy-palkintoa. Deidre jätti Päivien viemää -sarjan vuonna 1987, mutta palasi takaisin vuonna 1991 nostaen sarjan hiipuneet katsojaluvut pilviin.


title: Deidre Hall

text: Deidrellä on kaksoissisko Andrea Hall, joka on myös näytellyt Päivien Viemää -sarjassa Samantha Evansina vuosina 1977-1980, 1982 ja Hattie Adamsina vuosina 2000 ja 2001. Hall valittiin koulussaan Junior Orange Bowl Queeniksi hänen ollessaan 12-vuotias. Hän valmistui Lake Worth High Schoolista vuonna 1965. Hän julkaisi vuonna 1996 jalokivimalliston, joka kantaa nimeä "The Timeless".


title: Deidre Hall

text: 1970-luvulla Hall esiintyi sankarittarena lastenohjelmassa ElectraWoman and DynaGirl. Ennen Päivien viemään liittymistä vuonna 1976 hän näytteli muun muassa Emergency! sekä Tunteita ja tuoksuja -sarjoissa. 1986 Hall näytteli kaksi tuotantokautta kestäneessä televisiosarjassa Our House Jesse Witherspoonia. Hän jätti Päivien viemään vuonna 1987, koska hänen oli mahdotonta sovittaa työskentelyaikatauluja prime time ja daytime sarjoissa. Vuoteen 1991 Hall teki lukuisia vierailuja prime time ohjelmissa, kunnes palasi Päivien viemään vuonna 1991. Hän ei ole jättänyt sarjaa tämän jälkeen, ja on ollut osallisena sarjan monissa kiistanalaisissa juonissa, joista esimerkkinä on vuoden 1995 menestysjuoni, jossa Hallin roolihahmo Marlena joutui demonin valtaan. Hallin roolihahmo Marlena Evans muodostaa yhdessä Drake Hogestynin näyttelemän John Blackin kanssa yhden sarjan rakastetuimpia superpareja. 1995 Hall tuotti ja näytteli tv-elokuvassa , joka kertoi Hallin vaikeuksista tulla äidiksi. Marraskuussa 2008 tiedotettiin, että Deidre Hall ja hänen vastanäyttelijänsä Drake Hogestyn ovat saaneet potkut sarjasta. Heidän viimeinen esiintymisensä tulee olemaan tammikuun 23. päivänä 2009. Deidren ja Draken fanit ovat reagoineet asiaan kiivaasti.


title: Deidre Hall

text: Hallilla on kaksi lasta; David Atticus Sohmer, syntynyt 23. elokuuta 1992 sekä Tully Chapin Sohmer, syntynyt 19. tammikuuta 1995. Molemmat lapset synnytti sijaissynnyttäjä, joka tunnetaan nimellä Robin B.


title: Deidre Hall

text: Hall on ollut naimisissa kolme kertaa:


title: Philipp Stamma

text: Philip Stamma (n. 1705 Aleppo - n. 1755 Lontoo) oli merkittävä syyrialainen shakkipelin edistäjä ja huomattava pelaaja Lontoossa Slaughter's Coffee Housessa, joka oli Englannin shakkielämän keskus 1700-luvulla. Hän kirjoitti yhden maailman ensimmäisistä shakkikirjoista: "Essai sur le jeu des échecs" vuonna 1737 Pariisissa. Kirjasta tuli englanninkielinen käännös 1745 nimellä "The Noble Game of Chess". Kirjassa on muun muassa käsitelty 74 shakkiavausta. Stamma toi myös loppupeliin huomattavia Lähi-idän näkökantoja eurooppalaiseen shakkiin, erityisesti loppupeliin. Hän toi myös merkitsemistapaan kirjaimet ja numerot. Kuningasgambiitin muunnosta kutsutaan toisinaan nimellä Stamman gambiitti: 1.e4 e5 2.f4 exf4 3.h4.


title: Philipp Stamma

text: Stamma pelasi kuuluisan turnauksen François-André Danican Philidoria vastaan Lontoossa 1745. Kymmenestä pelistä Philidor voitti kahdeksan, Stamma yhden ja yksi päättyi tasan. Pelit eivät ole säilyneet jälkipolville.


title: Philipp Stamma

text: Muuten Stammasta tiedetään, että hän oli kuningas Yrjö II:n palveluksessa tehden itämaisten kielten käännöstöitä.


title: Vattenfall

text: Vattenfall on ruotsalainen, Euroopan neljänneksi suurin sähköntuottaja ja suurin lämmöntuottaja. Vattenfall toimii sähkön arvoketjun kaikissa vaiheissa eli tuotannossa, siirrossa, jakelussa ja myynnissä. Vattenfall harjoittaa myös aktiivista sähkökauppaa ja tuottaa, jakelee ja myy lämpöä.


title: Vattenfall

text: Vattenfall aloitti sähkön tuottamisen ja jakelun Ruotsissa jo vuonna 1909. Konsernin emoyhtiö Vattenfall AB on kokonaan Ruotsin valtion omistuksessa. Yhtiön pääkonttori on Tukholmassa.


title: Vattenfall

text: Ruotsin kielen sana "vattenfall" tarkoittaa vesiputousta. Nykyinen nimi on lyhenne alkuperäisestä. Vattenfallin alkuperäinen nimi oli Kuninkaallinen vesiputoushallitus ("Kungliga Vattenfallsstyrelsen").


title: Vattenfall

text: Vattenfallilla on 12 suurta kivihiilivoimalaa Saksassa, Puolassa ja Hollannissa.


title: Vattenfall

text: Vattenfall on pääomistaja kahdessa ruotsalaisessa ydinvoimalaitoksessa. Forsmarkin ydinvoimalasta Vattenfall omistaa noin 66 %. Muut omistajat ovat Fortum (noin 22 %), E.ON (noin 10 %) ja Skellefteå Kraft (noin 2 %). Ringhalsin ydinvoimalasta Vattenfall omistaa 70,4 % ja E.ON 29,6 %.


title: Vattenfall

text: Saksassa Vattenfall omistaa 67 % Brunsbüttelin ydinvoimalasta (E.ON 33 %) ja 50 % Krümmelin ydinvoimalasta (E.ON 50 %). Vattenfallin Saksan ydinvoimalan ongelmat kesäkuussa 2007 johtivat ydinvoimasta vastaavan johtajan Bruno Thomausken erottamiseen heinäkuussa 2007. Vattenfall sulki Brunsbüttelin voimalan kahdeksi päiväksi 28.6.2007 ylikuormituksen vuoksi. Käynnistysvaiheessa ilmeni ongelmia. Viranomaisille Vattenfall kertoi niistä vasta 6.7.2007, vaikka viranomaiset tiedustelivat toimien onnistumista jo aiemmin. Vattenfallin epäillään pantanneen tietoja myös toisen reaktorinsa tulipalosta. Ongelmien vuoksi Saksan Vihreä puolue vaati, että Vattenfallin tulisi menettää ydinvoimalalupansa. Vattenfallin Hampurin ydinvoimalassa oli vakavia puutteita turvallisuudessa kesällä 2009.